
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 612 


20 Μαΐου 2002 


ΑΠΟΦΑΣΕΙ Σ 

Αριθ. 41929/Γ2 

α) Κανονισμός Αξιολόγησης Υποψηφίων για εισαγωγή στο 
Τμήμα Γενικής Τεχνολογίας (ΓΕ.ΤΕ.), β) Κανονισμός 
Σπουδών του Τμήματος Γενικής Τεχνολογίας (ΓΕ.ΤΕ.) 
καιγ) Πρόγραμμα Σπουδών του Τμήματος Γενικής Τε¬ 
χνολογίας (ΓΕ.ΤΕ.) της ΣΕΛΕΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν .Δ. 581 /1970 « Περί διοικήσεως της 
ΣΕΛΕΤΕ» (Α' 139). 

2. Τις διατάξεις του Ν.Δ. 789/1970 (Α'293) « Περίοργα- 
νώσεως της ΣΕΛΕΤΕ « και ειδικότερα των άρθρων 5 (παρ. 
5), 6 (παρ. 1,2,3,4) και 7 (παρ. 1,3) αυτού. 

3. Το άρθρο 61 παρ. 1 του Ν. 1566/1985( Α' 167) «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης...». 

4. Τις διατάξεις του άρθρου 19του Ν. 2640/3.9.1998 (Α' 
206) με τις οποίες ιδρύθηκαν και λειτουργούν στην ΠΑΤΕΣ 
της ΣΕΛΕΤΕ τμήματα ετήσιας φοίτησης για ειδίκευση στη 
Γενική Τεχνολογία (ΓΕ.ΤΕ.). 

5. Το άρθρο 11 παρ. 2α του Ν. 2327/1995 «Εθνικό Συμ¬ 
βούλιο Παιδείας, ρύθμιση θεμάτων έρευνας, παιδείας και 
μετεκπαίδευσης εκπαιδευτικών και άλλες διατάξεις» (Α' 
156), όπως συμπληρώθηκε μεταγενέστερα με τη διάταξη 
της παρ. 15του άρθρου 2του Ν. 2621/1998 (Α' 136). 

6. Τις Γ2/452/4.2.2000 (Β’209) και Γ2/ 3780/ 

25.7.1994(Β’594) Αποφάσεις του ΥΠΕΠΘ « Κριτήρια και 
διαδικασία επιλογής εισακτέων ιδιωτών ως σπουδαστών 
στην Παιδαγωγική Τεχνική Σχολή (ΠΑΤΕΣ) της ΣΕΛΕΤΕ». 

7. Τις πράξεις 14/28.5.98 (θέμα 11) και 10/9.8.99 (θέμα 
46) του Δ.Σ. της ΣΕΛΕΤΕ με τις οποίες εγκρίθηκαν, συ¬ 
μπληρώθηκαν και προτείνονται ο κατά τα ανωτέρω Κανο¬ 
νισμός Αξιολόγησης Υποψηφίων, ο Κανονισμός Σπουδών 
ως και το αντίστοιχο Πρόγραμμα Σπουδών του ανωτέρω 
Τμήματος Γενικής Τεχνολογίας που διαβιβάστηκαν για 
έγκριση στο ΥΠΕΠΘ. 

8. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 


Εγκρίνουμε α) τον Κανονισμό Αξιολόγησης Υποψηφίων 
για εισαγωγή στο Τμήμα Γενικής Τεχνολογίας (ΓΕ.ΤΕ.) της 
ΣΕΛΕΤΕ β) τον Κανονισμό Σπουδών και γ) το Πρόγραμμα 
Σπουδών του ανωτέρω Τμήματος που έχουν ως εξής: 

ΜΕΡΟΣ I 

ΚΑΝΟΝΙΣΜΟΣ ΑΞΙΟΛΟΓΗΣΗΣ ΥΠΟΨΗΦΙΩΝ 
ΤΟΥ ΤΜΗΜΑΤΟΣ ΓΕ.ΤΕ. ΤΗΣ ΣΕΛΕΤΕ 
κεφάλαιο πρώτο 

ΥΠΟΨΗΦΙΟΙ, ΔΙΚΑΙΟΛΟΓΗΤΙΚΑ 
ΚΑΙ ΔΙΑΔΙΚΑΣΙΑ ΥΠΟΒΟΛΗΣ ΤΟΥΣ 

Α. ΔΙΚΑΙΩΜΑ ΣΥΜΜΕΤΟΧΗΣ ΣΤΗΝ ΕΠΙΛΟΓΗ 

1. Στη διαδικασία επιλογής υποψηφίων για εισαγωγή 
στο Τμήμα Γενικής Τεχνολογίας (ΓΕΤΕ) της ΣΕΛΕΤΕ για 
την περίοδο 2001-2002 συμμετέχουν πτυχιούχοι Σχολών 
ή Τμημάτων της Τριτοβάθμιας Πολυτεχνικής Εκπαίδευ¬ 
σης και πτυχιούχοι Γεωπόνοι (ΑΕΙ) ως και πτυχιούχοι Τρι- 
τοβάθμιας Τεχνολογικής μη Πανεπιστημιακής Εκπαίδευ¬ 
σης ή ισότιμων Σχολών του εξωτερικού οποιοσδήποτε ει¬ 
δικότητας, οι οποίοι έχουν επιπρόσθετα και Παιδαγωγική 
Κατάρτιση ως πτυχιούχοι των Σχολών της ΣΕΛΕΤΕ (ΠΑ¬ 
ΤΕΣ ή ΑΣΕΤΕΜ). 

2. Ειδικότερα δικαίωμα συμμετοχής στη διαδικασία επι¬ 
λογής έχουν: 

α) Πτυχιούχοι Πολυτεχνικών Σχολών οποιοσδήποτε ει¬ 
δικότητας και πτυχιούχοι Γ εωπόνοι (ΑΕΙ) εφόσον είναι κά¬ 
τοχοι και πτυχίου της ΠΑΤΕΣ/ΣΕΛΕΤΕ. 

β) Πτυχιούχοιτης ΑΣΕΤΕΜ/ΣΕΛΕΤΕ οποιοσδήποτε ειδι¬ 
κότητας. 

γ) Πτυχιούχοι Τριτοβάθμιας Τεχνολογικής Εκπαίδευ¬ 
σης Σχολών Τεχνολογικών Εφαρμογών (ΣΤΕΦ των ΤΕΙ) ή 
ισότιμων και αντιστοίχων Σχολών εφόσον είναι κάτοχοι 
και πτυχίου της ΠΑΤΕΣ/ΣΕΛΕΤΕ. 

δ) Πτυχιούχοι Τεχνολόγοι Γεωπονίας των αντίστοιχων 
Σχολών και Τμημάτων ΤΕΙ οι οποίοι διαθέτουν και Παιδα¬ 
γωγική Κατάρτιση ως πτυχιούχοιτων Σχολώντης ΣΕΛΕΤΕ. 

Οι πτυχιούχοι Σχολών του Εξωτερικού πρέπει να έχουν 
Απολυτήριο Ελληνικού Λυκείου ή σχετική βεβαίωση γνώ¬ 
σης της ελληνικής γλώσσας κατά την έννοια των διατάξε¬ 
ων της παρ. 10 του άρθρου 14 του Ν. 1566/85. 

3. Δεν μπορεί να είναι κανείς υποψήφιος ταυτόχρονα 
για την εισαγωγή του σε περισσότερα του ενός Τμήματα 
ΓΕΤΕ της ΣΕΛΕΤΕ. Σε αντίθετη περίπτωση ο υποψήφιος 
αποκλείεται της επιλογής. 

Ο αριθμός και οι κατηγορίες των εισακτέων στο Τμήμα 
ΓΕΤΕ/ΣΕΛΕΤΕ ορίζονται με απόφαση του Δ. Στης ΣΕΛΕΤΕ. 

Β. ΔΙΚΑΙΟΛΟΓΗΤΙΚΑ 

Για τη συμμετοχή στη διαδικασία επιλογής οι υποψήφι¬ 
οι σπουδαστές πρέπει να υποβάλουν τα κατωτέρω δικαι- 
ολογητικά: 

1) Αίτηση συμμετοχής στη διαδικασία επιλογής σε ειδι¬ 
κό έντυπο που διατίθεται από τις Γραμματείες των Τμη- 
μάτων. 

2) Βασικό τίτλο σπουδών. 

3) Το πτυχίο της ΠΑΤΕΣ, όταν αυτό προβλέπεται ως 
προϋπόθεση για συμμετοχή στη διαδικασία επιλογής για 
εισαγωγή στο Τμήμα. 

4) Άλλους τίτλους σπουδών Τριτοβάθμιας Εκπαίδευ¬ 
σης, πέραν του βασικού (εφήσον υπάρχουν). 

5) Βεβαιώσεις σπουδών κατάρτισης στη Γενική Τεχνο¬ 
λογία (εφόσον υπάρχουν). 

6) Τίτλους μεταπτυχιακών σπουδών (Πτυχίο εξειδίκευ- 
σης, ΜεεΙθΓε και αντίστοιχα άλλων χωρών, Διδακτορικό 
Δίπλωμα κτλ.εφόσον υπάρχουν). 

7) Πιστοποιητικά γνώσης Ξένων Γλωσσών (εφόσον 
υπάρχουν). 

8) Βεβαιώσεις διδακτικής και επαγγελματικής πείρας 
(εφόσον υπάρχουν). 

9) Βεβαιώσεις πείρας στη διδασκαλία της Γενικής Τε¬ 
χνολογίας (εφόσον υπάρχουν). 

10) Αν το βασικό πτυχίο του υποψηφίου έχει αποκτηθεί 
στην αλλοδαπή οφείλει ο υποψήφιος να υποβάλει απολυ¬ 
τήριο ελληνικού Λυκείου ή σχετική βεβαίωση γνώσης της 
ελληνικής γλώσσας κατά την έννοια των διατάξεων της 
παρ. 10 του άρθρου 14τουΝ. 1566/85. 

Περισσότερες πληροφορίες για τα δικαιολογητικά αυ¬ 
τά παρέχονται στην ενότητα ΣΤ παρακάτω. 

Επισημαίνεται ότι τα 1,2,3 και 10 στοιχεία είναι υποχρε¬ 
ωτικά προκειμένου να εξεταστεί η αίτηση υποψηφιότητας 
για εισαγωγή στο τμήμα ΓΕΤΕ. 

Γ. ΤΟΠΟΣ ΚΑΙ ΧΡΟΝΟΣ ΥΠΟΒΟΛΗΣΔΙΚΑΙΟΛΟΓΗΤΙΚΩΝ 

1. Όσοι υποψήφιοι επιθυμούν να φοιτήσουν στο Τμήμα 
ΓΕΤΕ στην Αθήνα πρέπει να υποβάλουν τα δικαιολογητι- 
κά τους στη Γραμματεία του Τμήματος Αθηνών στις κε¬ 
ντρικές εγκαταστάσεις της ΣΕΛΕΤΕ στο Αμαρούσιο Αττι¬ 
κής (Σταθμός ΕΗΣ «ΕΙΡΗΝΗ» παραπλεύρως Ολυμπιακών 
Εγκαταστάσεων Αθηνών Ταχ. Δ/νση Ν. Ηράκλειο Αττικής 
Τ.Κ. 14121). 

2. Όσοι υποψήφιοι επιθυμούν να φοιτήσουν στο τμήμα 
ΓΕΤΕ του Παραρτήματος της ΣΕΛΕΤΕ στη Θεσσαλονίκη 
πρέπει να υποβάλουν τα δικαιολογητικά τους στη Γ ραμ¬ 
ματεία του εκεί Τμήματος (Γραμματεία ΠΑΤΕΣ Θεσσαλο¬ 
νίκης, οδός Αλεξ. Παπαναστασίου αριθμ. 13 Κτίριο Σχο¬ 
λών «Ευκλείδης»), 

3. Τα δικαιολογητικά υποβάλλονται στις ημερομηνίες 
που αποφασίζονται από το Δ. Σ της Σχολής και ορίζονται 
στην προκήρυξη. 

Κανένα απολύτως δικαιολογητικά δεν γίνεται δεκτό, 
εφόσον υποβληθεί μετά τη λήξη της προθεσμίας υποβο¬ 
λής των δικαιολογητικών. 

Δ. ΤΡΟΠΟΣ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ 

Τα δικαιολογητικά υποβάλλονται στη Γ ραμματεία όπως 
προαναφέρθηκε. Σε εξαιρετικές περιπτώσεις μπορεί να 
χρησιμοποιηθεί Ταχυδρομείο (ΕΛΤΑ) (με συστημένη επι¬ 
στολή), αλλά η ταχυδρόμηση πρέπει να γίνει μέσα στις 


οριζόμενες προθεσμίες. Τότε η εμπρόθεσμη ταχυδρόμη¬ 
ση αποδεικνύεται από τη σφραγίδα και τις σχετικές απο- 
δείξειςτου Ταχυδρομείου (ΕΛΤΑ) τις οποίες ο υποψήφιος 
μπορεί να συνυποβάλλει. 

Στην περίπτωση χρήσης Ταχυδρομείου, τα δικαιολογη- 
τικά στέλνονται στην Αθήνα, ακόμα και από τους υποψη¬ 
φίους για το Τμήμα ΓΕΤΕ του Παραρτήματος Θεσσαλονί¬ 
κης (Ταχυδρομική Διεύθυνση: ΣΕΛΕΤΕ, Τμήμα ΓΕΤΕ, Τ.Κ. 
14121, Νέο Η ράκλειο Αττικής). Τα δικαιολογητικά αυτά γί¬ 
νονται δεκτά εφόσον έχουν σφραγίδα των ΕΛΤΑ με ημε¬ 
ρομηνία μέχρι και την ημέρα λήξης της προθεσμίας υπο¬ 
βολής των δικαιολογητικών. 

Αν η αίτηση έχει σταλεί ταχυδρομικώς, η ημερομηνία 
στη σφραγίδα του Ταχυδρομείου πρέπει να είναι ευανά¬ 
γνωστη. Αν είναι δυσανάγνωστη ο υποψήφιος αποκλείε¬ 
ται της διαδικασίας επιλογής. Μπορεί όμως να προσκομί¬ 
σει τη σχετική απόδειξη αποστολής της συστημένης επι¬ 
στολής για την επιβεβαίωση της ημερομηνίας αποστολής 
των δικαιολογητικών με ένσταση, την οποία μπορεί να 
υποβάλει σύμφωνα με τα προβλεπόμενα στο σχετικό κε¬ 
φάλαιο. 

Τα δικαιολογητικά υποβάλλονται σε αντίγραφα ή νόμι¬ 
μα επικυρωμένα φωτοαντίγραφα. Επισημαίνεται ότι η επι¬ 
κύρωση φωτοαντιγράφων δεν θα γίνεται από τη ΣΕΛΕΤΕ 
λόγω προσέλευσης μεγάλου αριθμού υποψηφίων, ιδίως 
τις τελευταίες ημέρες της προθεσμίας υποβολής και την 
ως εκ τούτου αδυναμία των υπηρεσιών της να ανταποκρι- 
θούν στο έργο αυτό Όταν υποβάλλονται φωτοτυπίες, αυ¬ 
τές πρέπει να είναι φωτοτυπίες του πρωτοτύπου και όχι 
φωτοτυπίες άλλων επικυρωμένων φωτοτυπιών. Άλλως 
δεν λαμβάνονται υπόψη. 

Ε. ΠΑΡΑΛΑΒΗ ΔΙΚΑΙΟΛΟΓΗΤΙΚΩΝ 

Τα δικαιολογητικά που υποβάλλονται, παραλαμβάνο- 
νται από Διοικητικούς Υπαλλήλους ή Εκπαιδευτικούς της 
ΣΕΛΕΤΕ, που ορίζονται με απόφαση του Προέδρου του Δ. 
Στης ΣΕΛΕΤΕ. 

Κατά την παραλαβή ελέγχονται τα δικαιολογητικά τα 
οποία αναγράφονται στην αίτηση και υπογράφονται από 
τους παραλήπτες ένα προς ένα. Στην αίτηση του υποψη¬ 
φίου αναγράφεται από τον παραλαμβάνοντα ο αριθμός 
των φύλλων που παραλαμβάνονται ως συνημμένα στην 
αίτηση. Οι παραλήπτες δεν είναι υπεύθυνοι για την πλη¬ 
ρότητα των δικαιολογητικών. Το ότι, δηλαδή, παραλαμ- 
βάνουντα δικαιολογητικά δεν σημαίνει ότι αυτό αποτελεί 
και αναγνώριση της πληρότητας ή ορθότητάς τους. Αντί¬ 
θετα υπεύθυνοι γι’αυτά είναι οι υποψήφιοι. 

Τα δικαιολογητικά ταξινομούνται κατά τμήμα προτίμη¬ 
σης των υποψηφίων από τις Γ ραμματείες και συγκεντρώ¬ 
νονται στη ΣΕΛΕΤΕ Αθηνών, όπου πραγματοποιείται η 
αξιολόγησή τους. 

ΣΤ. ΟΡΘΟΤΗΤΑ ΚΑΙ ΠΛΗΡΟΤΗΤΑ ΤΩΝ ΔΙΚΑΙΟΛΟΓΗΤΙ- 
ΚΩΝ 

Στην ενότητα αυτή περιγράφεται αναλυτικά πως πρέπει 
να είναι τα στοιχεία και δικαιολογητικά που υποβάλλονται 
προκειμένου να θεωρηθούν από την Επιτροπή Αξιολόγη¬ 
σης ορθά και πλήρη και να βαθμολογηθούν. Τονίζεται 
προς τους υποψηφίους το γεγονός ότι μερικές φορές 
προσόντα που διαθέτει ο υποψήφιος δεν βαθμολογού¬ 
νται διότι δεν έχει υποβάλει τα κατάλληλα δικαιολογητικά 
σύμφωνα με τα οριζόμενα στον παρόντα Κανονισμό. 

1. Η Αίτηση 

Η αίτηση συμμετοχής είναι έντυπη και χορηγείται από 

τη Γραμματεία του Τμήματος ΓΕΤΕ της ΣΕΛΕΤΕ. Στην αί¬ 
τηση αναγράφεται οπωσδήποτε το Τμήμα ΓΕΤΕ για το 
οποίο ο αϊτών είναι υποψήφιος (Αθήνας, Θεσσαλονίκης), 
καθώς επίσης και η ακριβής ειδικότητά του. 

Αίτηση υποψηφιότητας έχει δικαίωμα να υποβάλει ο κά¬ 
θε υποψήφιος μόνο για ένα από τα Τμήματα ΓΕΤΕ της ΣΕ¬ 
ΛΕΤΕ. 

Συνημμένα στην αίτηση υποβάλλονται τα δικαιολογητι- 
κά που αναφέρονται παρακάτω: 

2. Ο Βασικός Τίτλος Σπουδών 

α) Ως «Βασικός Τίτλος Σπουδών» θεωρείται εκείνος με 
την ειδικότητα και στο επίπεδο του οποίου είναι κάποιος 
υποψήφιος και πρέπει να αναφέρεται σαφώς στην αίτηση. 

Στο Βασικό Τίτλο Σπουδών πρέπει να αναγράφεται επα¬ 
κριβώς η ειδικότητα με την οποία ο ενδιαφερόμενος είναι 
υποψήφιος. 

Ο Βασικός Τίτλος Σπουδών υποβάλλεται σε αντίγραφο 
ή σε φωτοαντίγραφο νόμιμα επικυρωμένο από αρμόδια 
Αρχή. Στον τίτλο πρέπει απαραίτητα να γράφεται με σα¬ 
φήνεια η ημερομηνία κατάτην οποία ο υποψήφιος έχει κα¬ 
ταστεί πτυχιούχος, ο βαθμός επίδοσης και ο χαρακτηρι¬ 
σμός του (ΚΑΛΩΣ. ΛΙΑΝ ΚΑΛΩΣ, ΑΡΙΣΤΑ). 

Σε περίπτωση που δεν γράφεται ο βαθμός και ο χαρα¬ 
κτηρισμός του, ο τίτλος σπουδών πρέπει να συνοδεύεται 
από βεβαίωση στην οποία να φαίνεται η βαθμολογική κλί¬ 
μακα (ελάχιστος βαθμός, βάση, μέγιστος βαθμός) και οι 
τυχόν καθιερωμένοι χαρακτηρισμοί, καθώς και η αντιστοί- 
χιση με τους παραπάνω χαρακτηρισμούς. Η βεβαίωση αυ¬ 
τή πρέπει να έχει εκδοθεί από αρμόδια εκπαιδευτική Αρχή. 

Όταν στο πτυχίο του υποψηφίου ή στα συνοδευτικά έγ¬ 
γραφα δεν αναφέρεται ο βαθμός επίδοσης και ο καθιε¬ 
ρωμένος χαρακτηρισμός του ή και σε περιπτώσεις πτυ¬ 
χίων εξωτερικού, που φέρουν βαθμούς σε κλίμακες που 
δεν χρησιμοποιούνται στην Ελλάδα (π.χ 90/110), το πτυ¬ 
χίο θεωρείται ότι φέρει το χαρακτηρισμό «ΚΑΛΩΣ». 

β) Αντί του αντιγράφου ή φωτοαντιγράφου του τίτλου ο 
υποψήφιος μπορεί να υποβάλει πιστοποιητικό της Σχο¬ 
λής στο οποίο να αναφέρονται τα ίδια στοιχεία (παρ. α). 

γ) Αν το βασικό πτυχίο είναι πτυχίο Σχολής εξωτερικού, 
για να γίνει δεκτό για αξιολόγηση πρέπει να συνοδεύεται 
από βεβαίωση αναγνώρισης του από το ΔΙΚΑΤΣΑ (ή από 
αντίστοιχο όργανο αναγνώρισης ισοτιμιών για κάθε περί¬ 
πτωση). 

Στην παραπάνω σχετική αναγνώριση πρέπει να αναφέ- 
ρεταιτο Τμήμα του Ελληνικού Εκπαιδευτικού Ιδρύματος 
προς το οποίο το βασικό πτυχίο είναι ισότιμο και αντίστοι¬ 
χο. 

Εάν τα πτυχία Σχολών του εξωτερικού δεν αναφέρουν 
γενικό βαθμό και χαρακτηρισμό επίδοσης, αυτοί θα πρέ¬ 
πει να πιστοποιούνται από άλλα συνοδευτικά έγγραφα 
που έχουν εκδοθεί από αρμόδια εκπαιδευτική ή άλλη αρ¬ 
χή (π.χ Πρεσβεία ξένης χώρας ή από το ΔΙΚΑΤΣΑ), στα 
οποία να γίνεται η αντιστοίχηση με τα ισχύοντα στην Ελ¬ 
λάδα (ΚΑΛΩΣ, ΛΙΑΝ ΚΑΛΩΣ, ή ΑΡΙΣΤΑ). 

Τ α πτυχία, τα πιστοποιητικά και όποια άλλα συνοδευτικά 
έγγραφα των Σχολών του εξωτερικού, εκτός του ότι πρέ¬ 
πει να υποβάλλονται τα ίδια, θα πρέπει να συνοδεύονται 
από επίσημη μετάφραση του Υπουργείου Εξωτερικών. 

δ) Όταν στο πτυχίο ή στα συνοδευτικά έγγραφα δεν 
αναφέρεται ημερομηνία κατά την οποία έχει καταστεί 
πτυχιούχος ο υποψήφιος, αλλά αναφέρεται μόνο το έτος, 
τότε ως ημερομηνία αποφοίτησης θεωρείται η 31η Δε¬ 
κεμβρίου του έτους αποφοίτησης. 


Όταν στο πτυχίο αναφέρεται ο μήνας αποφοίτησης χω¬ 
ρίς ημερομηνία τότε ως ημερομηνία αποφοίτησης θεω¬ 
ρείται η τελευταία μέρα του μήνα. 

3. Τίτλος Παιδαγωγικής Κατάρτισης 

Συνοδευτικά προς τον βασικό τίτλο υποβάλλεται και ο 
τίτλος ή το πιστοποιητικό που πιστοποιεί την ύπαρξη παι¬ 
δαγωγικής κατάρτισης του υποψηφίου στις Σχολές της 
ΣΕΛΕΤΕ (ΠΑΤΕΣ ή ΑΣΕΤΕΜ) και νομιμοποιεί την υποψη¬ 
φιότητα. 

Γιατοντρόπο υποβολήςτου ισχύουν όσα αναφέρθηκαν 
για τον βασικό τίτλο σπουδών στην ενότητα 2 ανωτέρω. 

4. Άλλοι Τίτλοι Σπουδών 

Η περίπτωση αφορά τους υποψηφίους που διαθέτουν, 
πέραν του βασικού τους πτυχίου και άλλα πτυχία εκπαι¬ 
δευτικής βαθμίδας ίδιας με το βασικό ή ανώτερης από αυ¬ 
τήν. Πρέπει να είναι σαφές στην αίτηση πόσα πτυχία υπο¬ 
βάλλονται ως «μη βασικοί τίτλοι σπουδών». Οι ανωτέρω 
τίτλοι πρέπει να υποβάλλονται σε αντίγραφα ή νόμιμα επι¬ 
κυρωμένα φωτοαντίγραφα. Σε περίπτωση τίτλων Σχολών 
Εξωτερικού πρέπει μαζί με του ίδιους τίτλους να υποβάλ¬ 
λονται οι αναγνωρίσεις ισοτιμίας τους από το αρμόδιο όρ¬ 
γανο αναγνώρισης τίτλων εξωτερικού (ΔΙΚΑΤΣΑ ή Συμ¬ 
βούλια ισοτιμιών κτλ.) και επίσημη μετάφραση του τίτλου. 

Σε πτυχιούχο ΑΕΙ: Για να αξιολογηθεί πτυχίο του ως 
δεύτερο κτλ. πρέπει να είναι πτυχίο ΑΕΙ. 

Σε πτυχιούχο ΤΕΙ ή ΑΣΕΤΕΜ: Για να αξιολογηθεί πτυχίο 
του ως δεύτερο κ.λ.π πρέπει να είναι άλλο πτυχίο ΑΕΙ, ΤΕΙ 
ή ΑΣΕΤΕΜ ή άλλης ισότιμης Σχολής. 

Δεν γίνονται δεκτά και δεν βαθμολογούνται ως άλλα 
πτυχία τα πιστοποιητικά και πτυχία εξειδίκευσης τα οποία 
χορηγούνται από διάφορους φορείς. 

Σύμφωνα με τα ανωτέρω, τίτλος σπουδών κατώτερης 
βαθμίδας από εκείνη του βασικού τίτλου του υποψηφίου, 
δεν αξιολογείται. 

Μέχρι δύο (2) το πολύ τίτλοι σπουδών πέραν του βασι¬ 
κού βαθμολογούνται. 

5. Τίτλοι Μεταπτυχιακών Σπουδών 

Ως «Τίτλοι Μεταπτυχιακών Σπουδών» στον παρόντα Κα¬ 
νονισμό Αξιολόγησης υποψηφίων νοούνται: 

α) Μεταπτυχιακοί τίτλοι Προγραμμάτων Μεταπτυχια¬ 
κών Σπουδών Εξειδίκευσης (ΜαεΙθΓε κτλ.) β) Διδακτορικό 
Δίπλωμα 

Μέχρι δύο (2) το πολύ συνολικά τίτλοι μεταπτυχιακών 
σπουδών βαθμολογούνται. 

Για να βαθμολογηθεί τίτλος μεταπτυχιακών σπουδών 
πρέπει να αντιστοιχεί σε μεταπτυχιακές σπουδές αποδει- 
κνυόμενης διάρκειας τουλάχιστον ενός (1) έτους, σε ανα¬ 
γνωρισμένο Ανώτατο Ίδρυμα εσωτερικού ή εξωτερικού. Η 
απόδειξη της διάρκειας αποτελεί ευθύνη του υποψηφίου. 

Οι μεταπτυχιακοί τίτλοι εξωτερικού κάθε επιπέδου πρέ¬ 
πει να υποβάλλονται οι ίδιοι και γίνονται δεκτοί για αξιο¬ 
λόγηση μόνον εφόσον υποβάλλεται μαζί και η αναγνώρι¬ 
ση τους από τα αρμόδια όργανα (π.χ ΔΙΚΑΤΣΑ) και συνο¬ 
δεύονται από επίσημες μεταφράσεις. 

6. Σπουδές / Καταρτίσεις Ειδικά στην Γ ενική Τεχνολογία 

Λαμβάνονται υπόψη και βαθμολογούνται ξεχωριστά οι 

ειδικές σπουδές ή οι γνώσεις που αναφέρονται αποκλει¬ 
στικά στη Γ ενική Τεχνολογία. 

Πρέπει, όταν υπάρχουν, να βεβαιώνονται με τον ίδιο 
τρόπο που βεβαιώνονται οι υπόλοιπες σπουδές. Όμως 
απαιτείται επιπρόσθετα οι τίτλοι να συνοδεύονται από 
αποδεικτικά του περιεχομένου των σπουδών αυτών (π.χ 
κατάλογος μαθημάτων, ΐΓαηεοπρΙε) ώρες μαθημάτων κτλ. 

Επιπρόσθετα, λαμβάνονται υπόψη και βαθμολογούνται 
γνώσεις που αποκτήθηκαν σε προγράμματα, σεμινάρια 
κτλ. που οργάνωσε αναγνωρισμένος φορέας, αρκεί να πι¬ 
στοποιείται η γνώση αυτή όσο και η αναγνώριση του φο¬ 
ρέα από συνοδευτικά έγγραφα. 

Η πιστοποίηση του περιεχομένου γίνεται με βεβαίωση 
την οποία εκδίδει ο φορέας που οργάνωσε το πρόγραμ¬ 
μα, στην οποία αναφέρονται: Το περιεχόμενο των μαθη¬ 
μάτων, η διάρκεια τους, οι ώρες συνολικά μαθήματος που 
παρακολούθησε ο υποψήφιος. Με αυτή την έννοια, βε¬ 
βαιώσεις του τύπου «παρακολούθησε τριήμερο σεμινά¬ 
ριο» κτλ. χωρίς αριθμό ωρών δεν λαμβάνονται υπόψη. Η 
πιστοποίηση του φορέα γίνεται με έγγραφο αρμόδιας αρ¬ 
χής στο οποίο να βεβαιώνεται ότι ο φορέας αυτός είναι 
αναγνωρισμένος από την πολιτεία προκείμενου να παρέ¬ 
χει τέτοιου είδους εκπαίδευση. 

7. Ξένες Γλώσσες 

α) Η γνώση της κάθε ξένης γλώσσας αποδεικνύεται από 
Πιστοποιητικό ή τίτλο τουλάχιστον της πρώτης βαθμίδας, 
δηλαδή για τα Αγγλικά ΡΙΒ3Τ ΟΕΒΤΙΡΙΟΑΤΕ ΙΝ ΕΝΟΕΙ8Η 
κτλ. για τα Γαλλικά ΟΕΒΤΙΡΙΟΑΤ ή ϋΕ1_Ρ (και οι τέσσερις 
ενότητες), για τα Γερμανικά ΜΙΤΤΕ1_3ΤυΡΕ και τίτλοι της 
αντίστοιχης προς αυτά βαθμίδας για τις άλλες ξένες 
γλώσσες. 

Οι τίτλοι αυτοί ή τα πιστοποιητικά αυτά πρέπει να έχουν 
χορηγηθεί από αναγνωρισμένα ιδρύματα των αντίστοι¬ 
χων χωρών και η αντιστοιχία της αναφερόμενης βαθμίδας 
πρέπει να βεβαιώνεται από τον Μορφωτικό Ακόλουθο της 
αντίστοιχης Πρεσβείας. Σε κάθε περίπτωση, πρέπει να 
υποβάλλεται οπωσδήποτε ο ίδιος ο τίτλος (ή νόμιμα θεω¬ 
ρημένο φωτοαντίγραφο του) καθώς επίσης και επίσημη 
μετάφραση του στα ελληνικά από αρμόδιο φορέα 
(Υπουργείο Εξωτερικών, Υπηρεσία Πολιτικών Υποθέσεων 
Βορ. Ελλάδας, Προξενικές αρχές αντίστοιχης χώρας ή 
εντεταλμένο δικηγόρο). Στην περίπτωση που υποβάλλο¬ 
νται φωτοαντίγραφα του τίτλου, αυτά θα πρέπει να είναι 
επικυρωμένα από τον φορέα ο οποίος εξέδωσε τον τίτλο 
ή τον φορέα ο οποίος έκανε τη μετάφραση ή τον μορφω¬ 
τικό ακόλουθο της αντίστοιχης χώρας. 

β) Η Ξένη Γλώσσα πιστοποιείται ακόμη από: 

1. Επάρκεια διδασκαλίας που έχει χορηγηθεί από το 
Υπουργείο Εθνικής Παιδείας και Θρησκευμάτων. 

2. Νόμιμα αναγνωρισμένο πτυχίο ή αναγνωρισμένο τίτ¬ 
λο μεταπτυχιακών σπουδών από ξένη χώρα που χορηγή¬ 
θηκε μετά από ετήσια τουλάχιστον φοίτηση σε αναγνωρι¬ 
σμένο εκπαιδευτικό ίδρυμα της ξένης αυτής χώρας. Στην 
περίπτωση αυτή πρέπει να βεβαιώνεται αρμοδίως και με 
σαφήνεια η διάρκεια σπουδών. Επισημαίνεται ότι στην πε¬ 
ρίπτωση που δεν γίνει δεκτός ο τίτλος αυτός και δεν βαθ¬ 
μολογηθεί ως τίτλος μεταπτυχιακών σπουδών, δεν ισχύει 
ούτε ως πιστοποίηση γνώσης της ξένης γλώσσας. 

3. Τίτλο σπουδών (Αποδεικτικό, Πιστοποιητικό, Βεβαίω¬ 
ση κτλ.) Δευτεροβάθμιας Εκπαίδευσης, ξένης χώρας που 
αντιστοιχεί τουλάχιστον σε απολυτήριο τίτλο ελληνικού 
Γ υμνασίου. 

4. Τίτλο προαγωγής από το πρώτο (Ιο) τουλάχιστον 
έτος σπουδών Σχολής Τριτοβάθμιας Εκπαίδευσης του 
εξωτερικού φοιτητών που έχουν μετεγγραφεί σε αντί¬ 
στοιχα Ιδρύματα του εσωτερικού. 

8. Βεβαιώσεις Διδακτικής πείρας στη Γ ενική Τεχνολογία 

Λαμβάνεται υπόψη και βαθμολογείται ξεχωριστά διδα¬ 
κτική πείρα Γ ενικής Τεχνολογίας σε Γ υμνάσια και Λύκεια. 
Για να βαθμολογηθεί πρέπει να υποβάλλεται σε ξεχωρι¬ 


στή βεβαίωση στην οποία θα αναφέρεται το μάθημα, το 
τμήμα και οι ώρες που δίδαξε εβδομαδιαία και ανά εξά¬ 
μηνο ή έτος. Γ ια τις σχετικές βεβαιώσεις ισχύουν όσα 
αναφέρονται στην επόμενη παράγραφο 9. 

9. Βεβαιώσεις Διδακτικής Πείρας 

Για τις βεβαιώσεις της διδακτικής πείρας ισχύουν τα 
εξής: 

α) Η διδακτική πείρα που βεβαιώνεται για να αξιολογη¬ 
θεί πρέπει να έχει αποκτηθεί σε δημόσια ή ιδιωτικά ανα¬ 
γνωρισμένα σχολεία ή σχολές ή ιδρύματα ή κέντρα εκ¬ 
παίδευσης και κατάρτισης (π.χ I ΕΚ) ή ιδρύματα διαρκούς 
εκπαίδευσης ενηλίκων (π.χΝΕΛΕ, ΙΔΕΚΕ) και οπωσδήπο¬ 
τε μετά την κτήση του αντίστοιχου πτυχίου. Δενλαμβάνο- 
νται υπόψη βεβαιώσεις διδακτικής πείρας σε Κέντρα 
Ελευθέρων Σπουδών, Φροντιστήρια και κάθε περίπτωση 
συνεχιζόμενης ή ενδοεπιχειρησιακής κατάρτισης. 

β) Η ανωτέρω διδακτική πείρα σε αναγνωρισμένες ιδιω¬ 
τικές σχολές του εσωτερικού πρέπει απαραίτητα να βε¬ 
βαιώνεται για την αλήθεια του περιεχομένου της από δη¬ 
μόσια εκπαιδευτική αρχή. 

Το αποδεικτικό διδακτικής πείρας για να ληφθεί υπόψη 
θα πρέπει να συνοδεύεται και με βεβαίωση του αρμόδιου 
ασφαλιστικού φορέα, δηλαδή του ΙΚΑ για το αντίστοιχο 
διάστημα. Στις περιπτώσεις κατάτις οποίες το ΙΚΑδενχο- 
ρηγεί βεβαίωση από την οποία να προκύπτει σαφώς το εί¬ 
δος της απασχόλησης του ασφαλισμένου υποψηφίου, 
π.χ το ΙΚΑ βεβαιώνει ότι πραγματοποιήθηκε συγκεκριμέ¬ 
νος αριθμός ημερομισθίων σε ιδιωτική εκπαιδευτική επι¬ 
χείρηση, αλλά δεν βεβαιώνει ότι η εργασία αυτή αφορά 
διδακτικό έργο, θα αρκεί για να ληφθεί υπόψη το διάστη¬ 
μα αυτό ως διδακτική πείρα η βεβαίωση από τη δημόσια 
εκπαιδευτική αρχή. 

Αν το χρονικό διάστημα της διδακτικής πείρας προκύ¬ 
πτει από τη βεβαίωση του αριθμού των ημερομισθίωντου 
ΙΚΑ, το δε είδος της εργασίας (διδακτικό έργο) από βε¬ 
βαίωση της Επιθεώρησης Εργασίας, η διδακτική πείρα 
λαμβάνεται υπόψη υπό την προϋπόθεση βέβαια ότι και 
στην περίπτωση αυτή υπάρχει σχετικό έγγραφο της Δη¬ 
μόσιας Εκπαιδευτικής Αρχής. 

γ) Η διδακτική πείρα σε σχολές του εξωτερικού πρέπει 
απαραίτητα να βεβαιώνεται για την αλήθεια του περιεχο¬ 
μένου της από αρμόδια Ελληνική Εκπαιδευτική Αρχή ή 
όταν δεν υπάρχει από Προξενική Αρχή της αντίστοιχης 
χώρας. Πρέπει να υποβάλλεται το πρωτότυπο, συνοδευ- 
όμενο οπωσδήποτε από επίσημη μετάφραση. 

δ) Σε κάθε βεβαίωση πρέπει να αναφέρονται οπωσδή¬ 
ποτε: 

1. Το χρονικό διάστημα (έναρξη - λήξη) που δίδαξε ο 
υποψήφιος. 

2. Τα μαθήματα που δίδαξε. 

3. Οι ώρες που δίδαξε ανά εβδομάδα και οπωσδήποτε 
συνολικά ανά μήνα και εξάμηνο ή διδακτικό έτος. 

4. Η ιδιότητα και ειδικότητα με την οποία δίδαξε. 

ε) Στις βεβαιώσεις διδακτικής πείρας πρέπει να φαίνε¬ 
ται και να βεβαιώνεται με σαφήνεια ότι ο υποψήφιος 
ασκούσε καθαρά διδακτικό έργο. Βεβαιώσεις Εκπαιδευ¬ 
τικών που αναφέρουν π.χ «τη συνολική υπηρεσία στη δη¬ 
μόσιο» ή ότι «υπηρετεί στην εκπαίδευση επί 10 έτη» ή «εί¬ 
ναι μόνιμος εκπαιδευτικός με συνολική εκπαιδευτική υπη¬ 
ρεσία» ή «του χορηγήθηκε το 3ο μισθολογικό κλιμάκιο» 
κτλ. δεν λαμβάνονται υπόψη. 

στ) Οι βεβαιώσεις πρέπει να θεμελιώνουν την πραγμα¬ 
τοποίηση της διδασκαλίας (διδακτικής πείρας) και όχι να 

δηλώνουν απλώς την έναρξη ή τη λήξη απασχόλησης (π.χ 
«ανάληψη υπηρεσίας», «ανάθεση μαθημάτων», «διακοπή 
σύμβασης» κτλ. διότι τότε δεν λαμβάνονται υπόψη). 

10. Βεβαιώσεις Επαγγελματικής Πείρας 

Η επαγγελματική πείρα για να αξιολογηθεί και να βαθ¬ 
μολογηθεί πρέπει να έχει αποκτηθεί στην ειδικότητα του 
βασικού πτυχίου ή άλλου πτυχίου της Τριτοβάθμιας Εκ¬ 
παίδευσης το οποίο έχει υποβληθεί εφόσον είναι τεχνικής 
ή οικονομικής κατεύθυνσης και οπωσδήποτε μετά την 
κτήση του πτυχίου αυτού. 

Ειδικότερα για την επαγγελματική πείρα ισχύουν τα κα¬ 
τωτέρω: 

α) Επαγγελματική Πείρα στο Δημόσιο Τομέα 

Όσοι εργάστηκαν στο Δημόσιο Τομέα πρέπει να υπο¬ 
βάλλουν βεβαίωση απάτην Υπηρεσίατους, η οποία να βε¬ 
βαιώνει ακριβώς το χρονικό διάστημα εργασίας (από. 

μέχρι....), την υπαλληλική κατηγορία, το βαθμό, την ιδιό¬ 
τητα, την ειδικότητα, το πτυχίο τους, το επιτελεσθέν έργο 
(σε ποια ακριβώς εργασία απασχολήθηκε ο υποψήφιος) 
και το συγκεκριμένο είδος της απασχόλησης. Ειδικότερα 
στις βεβαιώσεις ιδιωτών, που εργάζονται στο δημόσιο το¬ 
μέα για πολλά άλλα βραχέα διαστήματα ή σε ημερομι- 
σθιακή βάση, πρέπει να αναφέρεται το σύνολο των ημε¬ 
ρομισθίων που πραγματοποίησαν οι υποψήφιοι σε κάθε 
ημερολογιακό έτος. 

β) Επαγγελματική Πείρα από Υπηρεσία στις Ένοπλες 
Δυνάμεις. 

Αξιολογείται και βαθμολογείται μόνον εφόσον βεβαιώνε¬ 
ται αρμοδίως, ότι αποκτήθηκε στην ίδια ειδικότητα με το 
βασικό πτυχίο ή άλλο πτυχίο Τριτοβάθμιας εκπαίδευσης το 
οποίο έχει υποβληθεί, εφόσον είναι Τεχνικής ή Οικονομικής 
κατεύθυνσης και οπωσδήποτε μετά την κτήση αυτού. 

Ειδικότερα η επαγγελματική πείρα στις Ένοπλες Δυνά¬ 
μεις αποδεικνύεται: 

Με βεβαιώσεις των Στρατιωτικών Μονάδων, στις οποίες 
πρέπει να αναφέρονται: α)το χρονικό διάστημα και β)το 
έργο που επιτέλεσε ο υποψήφιος στην ειδικότητα του 
πτυχίου του. Στην περίπτωση αυτή θα προσκομίσει και πι¬ 
στοποιητικό τύπου Α' εκτός αν από τη βεβαίωση προκύ¬ 
πτει ότι ο υποψήφιος υπηρετεί στις Ένοπλες Δυνάμεις κα¬ 
τά την ημερομηνία υποβολής των δικαιολογητικών, οπό¬ 
τε αρκεί η βεβαίωση της στρατιωτικής μονάδας για τη 
βεβαίωση της σχετικής πείρας. 

γ) Επαγγελματική Πείρα στον Ιδιωτικό Τομέα 

1. Όσοι εργάστηκαν στον Ιδιωτικό Τομέα ως μισθωτοί 

πρέπει να υποβάλλουν βεβαίωση του εργοδότη, στην 
οποία να φαίνεται ακριβώς το χρονικό διάστημα κατά το 
οποίο εργάστηκαν (από.μέχρι...), η ιδιότητα, η ειδικό¬ 

τητα, το πτυχίο και ειδικά το έργο που επιτελούσαν κατά 
τη σχετική απασχόληση (σε ποια ακριβώς εργασία απα¬ 
σχολήθηκε ο υποψήφιος). Η βεβαίωση αυτή πρέπει να εί¬ 
ναι θεωρημένη για το αληθές του περιεχομένου από αρ¬ 
μόδια Αρχή (π.χτην Επιθεώρηση Εργασίας της περιοχής 
που εδρεύει η επιχείρηση και όπου δεν υπάρχει κάλυψη 
των περιοχών που πραγματοποιήθηκε η εργασία από το 
ΙΚΑ). 

2. Όσοι εργάστηκαν στον Ιδιωτικό Τομέα ως ελεύθεροι 
επαγγελματίες, πρέπει να υποβάλλουν βεβαίωση από Τε¬ 
χνικό ή Επαγγελματικό ή άλλο Επιμελητήριο ή από Επαγ¬ 
γελματικό Σύλλογο στην οποία θα αναφέρεται ακριβώς 
το διάστημα κατά το οποίο άσκησε ο υποψήφιος το επάγ¬ 
γελμα. Η βεβαίωση αυτή πρέπει να συνοδεύεται και από 
βεβαίωση της Οικονομικής Εφορίας στην οποία: 


α) Θα αναγράφεται το ακριβές χρονικό διάστημα κατά 
το οποίο ο υποψήφιος άσκησε το επάγγελμα που δηλώνει 
(δηλαδή ημερομηνία έναρξης άσκησης του αντίστοιχου 
επαγγέλματος και ότι έκτοτε δεν έπαψε να ασκεί το επάγ¬ 
γελμα μέχρι την ημερομηνία έκδοσης της βεβαίωσης) και 

β) Θα αναγράφεται σαφώς ότι για το διάστημα αυτό δη¬ 
λώθηκαν έσοδα και ότι τα έσοδα αυτά προέρχονται από 
την άσκηση του επαγγέλματος αυτού και όχι από άλλες 
πηγές. Σε περίπτωση που η Εφορία δεν μπορεί να χορη¬ 
γήσει την ανωτέρω βεβαίωση, ο υποψήφιος μπορεί να 
υποβάλλει την θεωρημένη από την Εφορία υπεύθυνη δή¬ 
λωση που προβλέπεται από την Απόφαση του Υπουργεί¬ 
ου Οικονομικών αριθμ. ΠΟΛ/1127/1068622/826/14.7.92 
που έχει εκδοθεί κατ’ εφαρμογή του άρθρου 33 του Ν. 
1882/90. 

Για κάθε περίπτωση εργαζομένου στον ιδιωτικό τομέα 
φωτοαντίγραφα Εκκαθαριστικών Σημειωμάτων της Εφο¬ 
ρίας, αποδείξεις Ταμείων, φωτοτυπίες βιβλιαρίων ενσή¬ 
μων κτλ. δεν αξιολογούνται γι’αυτό δεν γίνονται δεκτά. 

3) Γ ια να ληφθεί υπόψη επαγγελματική πείρα ελεύθε¬ 
ρου επαγγελματία, θα πρέπει να αποδεικνύεται ότι απο¬ 
κτήθηκε από επάγγελμα το οποίο αντιστοιχεί στην ειδικό¬ 
τητα του βασικού πτυχίου ή άλλου πτυχίου τριτοβάθμιας 
εκπαίδευσης εφόσον είναι Τεχνικής ή Οικονομικής κατεύ¬ 
θυνσης που τυχόν κατέχει και υπέβαλε ο ενδιαφερόμενος 
για εισαγωγή στο Τμήμα ΓΕΤΕ. Αόριστη αναφορά της 
άσκησης του ελευθερίου επαγγέλματος (π.χ εμπόρου, 
εταίρου ή μετόχου κτλ.) δεν αποτελεί πιστοποίηση άσκη¬ 
σης του συγκεκριμένου επαγγέλματος (π.χ. οικονομολό¬ 
γου, μηχανικού κτλ.). 

4) Η επαγγελματική πείρα που αποκτήθηκε στο εξωτε¬ 
ρικό για να βαθμολογηθεί πρέπει να βεβαιώνεται με τρό¬ 
πο αντίστοιχο με αυτό που βεβαιώνεται η διδακτική πείρα 
που αποκτήθηκε επίσης στο εξωτερικό (βλέπε ενότητα 9γ 
ανωτέρω). 

δ) Γενικές Παρατηρήσεις για την Επαγγελματική Πείρα 

1. Στις περιπτώσεις βεβαιώσεων επαγγελματικής πεί¬ 
ρας ιδίως βραχύχρονης διάρκειας για να ληφθούν υπόψη 
πρέπει οπωσδήποτε να αναφέρουν και το συνολικό αριθ¬ 
μό ημερομισθίων. 

2. Σε περίπτωση βεβαιώσεων πείρας που αποκτήθηκε 
επί ωρομισθιακής βάσεως πληρωμής 8 ώρες εργασίας 
αντιστοιχίζονται με ένα (1) ημερομίσθιο. 

3. Επισημαίνεται ότι πολλές υπηρεσίες που ανήκαν στο 
Δημόσιο Τομέα σήμερα ανήκουν στον Ιδιωτικό, οπότε οι 
βεβαιώσεις που εκδίδουν απαιτούν θεώρηση από την επι¬ 
θεώρηση εργασίας (βλ. ενότητα 10γ ανωτέρω). 

Ζ. ΑΠΟΚΛΕΙΣΜΟΣ ΑΠΟ ΤΗ ΔΙΑΔΙΚΑΣΙΑ ΕΠΙΛΟΓΗΣ 

Εφιστάται η προσοχή των υποψηφίων στο ότι, σύμφω¬ 
να με όσα αναλυτικά προαναφέρθηκαν, αποκλείεται της 
διαδικασία επιλογής υποψήφιος ο οποίος: 

1. Υποβάλλει πτυχίο δυσανάγνωστο ή φωτοτυπία του 
πρωτοτύπου που δεν είναι επικυρωμένη με νόμιμο τρόπο. 

2. α) Είναι πτυχιούχος της ημεδαπής και δεν υποβάλλει 
τον ίδιοτοντίτλο βασικού πτυχίου (πρωτότυπο τίτλο ή βα¬ 
σικό πτυχίο του αντιγράφου του ή νόμιμα επικυρωμένη 
φωτοτυπία του ή αντίστοιχο πιστοποιητικό Σχολής). 

β) Είναι πτυχιούχος της αλλοδαπής και δεν υποβάλλει 
τον ίδιο τον ξενόγλωσσο τίτλο του ή νόμιμα επικυρωμένο 
φωτοαντίγραφο του, την επίσημη μετάφραση του και επι¬ 
πλέον αναγνώριση του τίτλου του από το ΔΙΚΑΤΣΑ (ή άλ¬ 
λο αρμόδιο όργανο), ως ισοτίμου. 






8150 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Δε δηλώνει σαφώς στην αίτησή του για ποιο τμήμα 
ΓΕΤΕ είναι υποψήφιος ή δηλώνει υποψηφιότητα για Τμή¬ 
ματα περισσότερα του ενός. 

4. Δε δηλώνει στην αίτηση του με σαφήνεια, σε περί¬ 
πτωση υποβολής περισσοτέρων του ενός πτυχίου, ποιο 
πτυχίο υποβάλλει ως «Βασικό». 

5. Έχει υποβάλει αίτηση εκπρόθεσμα ή αν την έχει υπο- 
βάλειταχυδρομικώς, δεν προκύπτει από τη σφραγίδα του 
ταχυδρομείου (ΕΛΤΑ) ή από συνυποβαλλόμενη απόδειξη 
ότι υποβλήθηκε εμπρόθεσμα. 

6. Είναι πτυχιούχος σχολής της αλλοδαπής και δεν υπο¬ 
βάλλει απολυτήριο Ελληνικού Λυκείου ή σχετική βεβαίω¬ 
ση γνώσης της ελληνικής γλώσσας κατά την έννοια των 
διατάξεων της παρ. 10 του άρθρου 14 του Ν. 1566/85. 

7. Το πτυχίο που υποβάλλει ως «Βασικό» δεν εμπίπτει 
στην κατηγορία πτυχίων που προβλέπει η προκήρυξη. 8¥ 
Δεν υποβάλλει τίτλο που να αποδεικνύει ότι διαθέτει την 
απαιτούμενη Παιδαγωγική Κατάρτιση ως Πτυχιούχοςτων 
Σχολών της ΣΕΛΕΤΕ (ΠΑΤΕΣ ή ΑΣΕΤΕΜ). 

κεφάλαιο δεύτερο 

ΚΡΙΤΗΡΙΑ ΕΠΙΛΟΓΗΣ - ΒΑΘΜΟΛΟΓΗΣΗ 

Α. ΚΡΙΤΗΡΙΑ ΕΠΙΛΟΓΗΣ 

Η αξιολόγηση των υποψηφίων βασίζεται στα παρακάτω 
στοιχεία, τα οποία αποτελούν και τα βασικά κριτήρια επι¬ 
λογής. 

1. Σπουδές (βαθμός βασικού πτυχίου, ύπαρξη άλλων 
πτυχίων, ύπαρξη μεταπτυχιακών σπουδών, γνώση ξένων 
γλωσσών, ειδικές σπουδές επί του αντικειμένου της Γενι¬ 
κής Τεχνολογίας). 

2. Διδακτική πείρα. 

3. Επαγγελματική πείρα. 

4. Διδακτική πείρα στη Γ ενική Τεχνολογία (ΓΕΤΕ). 

Β. ΑΞΙΟΛΟΓΗΣΗ 

Οι βαθμολογικές μονάδες επιμερίζονται στα παραπάνω 
κριτήρια ως εξής: 

1.Σπουδές: 

αΐ. Βαθμός Βασικού Πτυχίου 

1. Για χαρακτηρισμό «ΚΑΛΩΣ» μονάδες 10 

2. Για χαρακτηρισμό «ΛΙΑΝ ΚΑΛΩΣ» μονάδες 20 

3. Γ ια χαρακτηρισμό «ΑΡΙΣΤΑ» μονάδες 30 

Όταν κατά τη βαθμολόγηση βασικών πτυχίων Πτυχιού- 

χων ΤΕΙ δεν αναγράφεται ο χαρακτηρισμός κατά την ανω¬ 
τέρω βαθμολόγηση ισχύει η παρακάτω αντιστοιχία: 

Βαθμός 5.0 - 6.99 = «ΚΑΛΩΣ» 

Βαθμός 7.0 - 8.49 = «ΛΙΑΝ ΚΑΛΩΣ» 

Βαθμός 8.5-10 = «ΑΡΙΣΤΑ» 

α2. Ειδικές Σπουδές/Κατάρτιση στο Αντικείμενο της Γε¬ 
νικής Τεχνολογίας (ΓΕΤΕ) 

Για σπουδές Τριτοβάθμιας Εκπαίδευσης που έχουν 
οδηγήσει στη λήψη αναγνωρισμένου πτυχίου εξειδίκευ- 
σης στη διδασκαλία της Γενικής Τεχνολογίας Μονάδες 
20 . 

Γ ια γνώσεις που δεν προκύπτουν από πτυχίο αλλά από 
άλλα παραστατικά, όπως βεβαιώσεις παρακολούθησης 
σεμιναρίων, πιστοποιητικά εξειδίκευσης κτλ., τότε για κά¬ 
θε 50 βεβαιούμενες ώρες μαθήματος σχετικές με την Γε¬ 
νική Τεχνολογία υπολογίζεται 1 μονάδα επιπρόσθετα με 
μέγιστο το 10 (1500 ώρες μαθημάτων: 50). 

Αν οι ώρες είναι λιγότερες από 50 οι μονάδες προκύ¬ 
πτουν απάτη διαίρεση του συνόλου των ωρών δια του 50. 


Στην περίπτωση αυτή αν προκύπτει αριθμός με δεκαδι¬ 
κό μέρος μικρότερο του (0,5) στρογγυλοποιείται στον 
αμέσως μικρότερο ακέραιο αριθμό. Αντο δεκαδικό μέρος 
είναι μεγαλύτερο ή ίσο του (0,5) τότε στρογγυλοποιείται 
στον αμέσως μεγαλύτερο ακέραιο αριθμό. 

Στην περίπτωση αυτή δεν συνυπολογίζονται οι ώρες μα- 
θημάτων κτλ. εκπαιδευτικές διαδικασίες που αναφέρο- 
νται στη λήψη του πτυχίου ΠΑΤΕΣ ή ΑΣΕΤΕΜ της ΣΕΛΕΤΕ 
το οποίο αποτελεί τυπικό προσόν συμμετοχής στη διαδι¬ 
κασία επιλογής, 
β) Άλλα Πτυχία 

Για κάθε πτυχίο ή τίτλο -πέρα από το «βασικό»- εκπαι¬ 
δευτικής βαθμίδας ίδιας ή ανώτερης από τη βαθμίδα του 
«βασικού» πτυχίου μονάδες δέκα (10). Βαθμολογούνται 
μέχρι δύο (2) το πολύ πτυχία, δηλαδή ο υποψήφιος λαμ¬ 
βάνει το πολύ 2 χ 10=20 μονάδες, 
γ) Αναγνωρισμένοι Τίτλοι Μεταπτυχιακών Σπουδών 
α) Μεταπτυχιακός τίτλος μονάδες 15 
β) Διδακτορικό Δίπλωμα μονάδες 30 
Βαθμολογούνται μέχρι δύο (2) το πολύ τέτοιοι τίτλοι, 
δηλαδή ή δύο τίτλοι μεταπτυχιακών σπουδών ή ένας με¬ 
ταπτυχιακός τίτλος και ένα διδακτορικό δίπλωμα. Έτσι η 
μέγιστη βαθμολογία από κατοχή μεταπτυχιακών τίτλων 
προκύπτει σε περίπτωση κατά την οποία ο υποψήφιος εί¬ 
ναι κάτοχος ενός (1) μεταπτυχιακού τίτλου και ενός (1) δι¬ 
δακτορικού διπλώματος: Μονάδες 15+30=45. 
δ) Ξένες Γλώσσες 

Γιατη γνώση κάθε μίας ξένης γλώσσας: μονάδες 5 
Βαθμολογείται η γνώση μέχρι δύο (2) το πολύ ξένων 
γλωσσών. 

Δηλαδή ο υποψήφιος λαμβάνει το μέγιστο 2x5 = 10 μο¬ 
νάδες. 

2. Διδακτική Πείρα στη Γ ενική Τεχνολογία 

Γ ια κάθε ένα (1) έτος διδακτικής πείρας στη Γ ενική Τε¬ 
χνολογία με πλήρη απασχόληση και μέχριτέσσερα (4) έτη 
τέτοιας πείρας ο υποψήφιος βαθμολογείται με 10 μονά¬ 
δες. Δηλαδή μέγιστο όριο βαθμολογίας από τη διδασκα¬ 
λία του μαθήματος της Γενικής Τεχνολογίας 10 μονάδες 
χ4 έτη = 40 μονάδες. 

3. Διδακτική Πείρα 

Για κάθε ένα (1) έτος διδακτικής πείρας - μη επαγγελ¬ 
ματικής- με πλήρη απασχόληση - και μέχρι πέντε (5) έτη 
κατά μέγιστο - ο υποψήφιος βαθμολογείται με 6 μονάδες. 
Δηλαδή μέγιστο όριο βαθμολογίας διδακτικής πείρας: 6 
μονάδες χ 5 έτη = 30 μονάδες. 

4. Επαγγελματική Πείρα 

Για κάθε ένα (1) έτος επαγγελματικής πείρας - μη διδα¬ 
κτικής - με πλήρη απασχόληση - και μέχρι πέντε (5) έτη κα¬ 
τά μέγιστο - ο υποψήφιος βαθμολογείται με 4 μονάδες. 
Δηλαδή μέγιστο όριο βαθμολογίας επαγγελματικής πεί¬ 
ρας: 4 μονάδες χ 5 έτη = 20 μονάδες. 

Όταν η πείρα εκφράζεται με ημερομίσθια, τότε 300 ημε¬ 
ρομίσθια ισοδυναμούν με ένα έτος πείρας. 

Γ. Η ΒΑΘΜΟΛΟΓΗΣΗ ΤΩΝ ΔΕΔΟΜΕΝΩΝ 

1. Η βαθμολόγηση των Σπουδών 

Η βαθμολόγηση των στοιχείων των σχετικών με τις 
σπουδές γίνεται σύμφωνα με τα αναφερόμενα στην παρ. 
Β.1 

2. Η βαθμολόγηση της Διδακτικής Πείρας 

Η διδακτική πείρα βαθμολογείται αφού πρώτα γίνει 
αναγωγή της σε έτη πλήρους διδακτικής απασχόλησης. 

Ως πλήρης διδακτική απασχόληση νοείται εκείνη κατά 
την οποία ο υποψήφιος είχε ωράριο διδασκαλίας δεκαο- 

κτώ (18) ώρες την εβδομάδα. Ωράριο διδασκαλίας μεγα¬ 
λύτερο από 18 ώρες δεν βαθμολογείται επί πλέον. Εάν ο 
υποψήφιος είχε μερική διδακτική απασχόληση, αυτή ανά¬ 
γεται σε πλήρη απασχόληση (σε εβδομάδες) που βρίσκε¬ 
ται από το γινόμενο του αριθμού των εβδομάδων που δί¬ 
δαξε επί το κλάσμα που έχει αριθμητή τον αριθμό των 
ωρών που δίδαξε κάθε εβδομάδα και παρονομαστή το δε¬ 
καοκτώ (18). Ένα πλήρες διδακτικό έτος που βαθμολο¬ 
γείται με 6 μονάδες (ή 10 μονάδες εάν ο υποψήφιος δίδα¬ 
ξε το μάθημα της Γενικής Τεχνολογίας) νοείται το διά¬ 
στημα των τριάντα δύο (32) εβδομάδων (8 μήνες χ 4 
εβδομάδες = 32 εβδομάδες) πραγματικής διδακτικής δι¬ 
δασκαλίας. 

Εάν κατά την αναγωγή προκύψουν περισσότερες από 
32 εβδομάδες, οι επιπλέον των 32 εβδομάδων δεν μετα- 
φέρονται σε άλλο διδακτικό έτος εφόσον η διδασκαλία 
έχει πραγματοποιηθεί στο ίδιο διδακτικό έτος. 

Εάν κατά την αναγωγή προκύψουν λιγότερες από 32 
εβδομάδες, τότε ο υποψήφιος βαθμολογείται με το γινό¬ 
μενο των 6 μονάδων επί το κλάσμα που έχει αριθμητή τον 
αριθμό των εβδομάδων που δίδαξε και παρονομαστή το 
32. 

Για τον υπολογισμό του χρόνου της διδακτικής πείρας 
κάθε ημερολογιακός μήνας λαμβάνεται ίσος με τέσσερις 
εβδομάδες. Ο χρόνος των διακοπών Χριστουγέννων και 
Πάσχα αφαιρείται (2 + 2 = 4 εβδομάδες). 

3. Η βαθμολόγηση της Επαγγελματικής πείρας 

Η επαγγελματική πείρα βαθμολογείται αφού πρώτα γί¬ 
νει αναγωγή της σε έτη πλήρους επαγγελματικής απα¬ 
σχόλησης. Ως πλήρης επαγγελματική απασχόληση θεω¬ 
ρείται εκείνη κατά την οποία μέσα στο έτος έχουν πραγ¬ 
ματοποιηθεί τουλάχιστον 300 ημερομίσθια. Πείρα που 
πλεονάζει δεν μεταφέρεται σε άλλο έτος, εφόσον η επαγ¬ 
γελματική απασχόληση έχει πραγματοποιηθεί το ίδιο 
έτος. 

Όταν η πείρα εκφράζεται σε ώρες τότε 8 ώρες ισοδυ- 
ναμούν με 1 ημερομίσθιο. 

4. Η βαθμολόγηση της Διδακτικής και Επαγγελματικής 
πείρας 

Αν ο υποψήφιος έχει και διδακτική και επαγγελματική 
πείρα ο συνυπολογισμός της γίνεται ως εξής: 

α) Αν η διδακτική και επαγγελματική πείρα δεν συμπί¬ 
πτουν καθόλου ημερολογιακά: Βαθμολογείται πρώτα η 
ανηγμένη διδακτική πείρα (σύμφωνα μετηνπαρ. Γ2 ανω¬ 
τέρω) και εφόσον δεν καλύπτονται οι τριάντα (30) μονά¬ 
δες, βαθμολογείται και η επαγγελματική πείρα (σύμφωνα 
μετηνπαρ. Γ3 ανωτέρω) μόνο για το τμήμα της. που μαζί 
με την ανηγμένη διδακτική πείρα θα σχηματίζει άθροισμα 
το μέγιστο τριάντα (30) μονάδων. 

β) Αν η διδακτική και επαγγελματική πείρα συμπίπτουν 
ημερολογιακά στο σύνολο ή μερικά, ανάγεται πρώτα η δι¬ 
δακτική πείρα σε πλήρη απασχόληση. Αν η διδακτική πεί¬ 
ρα μετά την αναγωγή καλύπτει 30 βαθμούς, βαθμολογεί¬ 
ται μόνον η διδακτική πείρα, ενώ η επαγγελματική δεν 
λαμβάνεται υπόψη. Αν η διδακτική πείρα μετά την αναγω¬ 
γή καλύπτει βαθμούς λιγότερους των 30, βαθμολογείται 
και η επαγγελματική πείρα, αλλά μόνο για το χρονικό διά¬ 
στημα που δεν επικαλύπτεται από ανηγμένη διδακτική 
πείρα. Στην περίπτωση αλληλοκάλυψης διδακτικής και 
επαγγελματικής πείρας βαθμολογείται μόνο η διδακτική. 
Σε καμιά περίπτωση το άθροισμα της βαθμολογούμενης 
διδακτικής και επαγγελματικής πείρας δεν μπορεί να 
υπερβαίνει τις τριάντα (30) μονάδες. 


Σε περίπτωση που από τον τελικό υπολογισμό της βαθ¬ 
μολογίας της πείρας (διδακτικής και επαγγελματικής συ¬ 
νολικά) προκύπτει αριθμός με δεκαδικό μέρος μικρότερο 
της μισής μονάδας (0,5) στρογγυλοποιείται στον αμέσως 
μικρότερο ακέραιο βαθμό, ενώ, αν το δεκαδικό αυτό μέ¬ 
ρος είναι ίσο με την μισή μονάδα (0,5) ή μεγαλύτερο, 
στρογγυλοποιείται στον αμέσως μεγαλύτερο ακέραιο 
βαθμό. 

5. Βαθμολόγηση πείρας στη Διδασκαλία της Γ ενικής Τε¬ 
χνολογίας 

Στην περίπτωση αυτή βαθμολογείται η διδακτική πείρα 
στη διδασκαλία του μαθήματος της Γ ενικής Τεχνολογίας 
με την ίδια διαδικασία που βαθμολογείται και η λοιπή δι¬ 
δακτική πείρα σε άλλα μαθήματα αλλά με 10 μονάδες. 
Όμως αν τυχόν συμπίπτει χρονικά επαγγελματική πείρα, 
διδακτική πείρα από διδασκαλία του μαθήματος της Γ ενι¬ 
κής Τεχνολογίας και λοιπή διδακτική πείρα τότε βαθμολο¬ 
γείται πρώτα η διδακτική πείρα στη Γ ενική Τεχνολογία (με 
10 μονάδες) έπειτα η λοιπή διδακτική πείρα (με 6 μονάδες) 
και μετά η επαγγελματική (με 4 μονάδες), όπως ανωτέρω. 

Σε κάθε περίπτωση το σύνολο των μονάδων που μπορεί 
να πάρει ο υποψήφιος από πείρα (γενικά διδακτική, επαγ¬ 
γελματική και στη διδασκαλία της Γενικής Τεχνολογίας) 
δεν μπορεί να υπερβαίνειτις σαράντα (40) μονάδες. 

6. Γενική Παρατήρηση 

Σε κάθε περίπτωση κατά την αξιολόγηση των προσό¬ 
ντων (Σπουδών, πείρας επαγγελματικής, διδακτικής ή δι¬ 
δακτικής ΓΕΤΕ κτλ.) το κάθε προσόν λαμβάνεται υπόψη 
μία φορά και συγκεκριμένα εκείνη κατά την οποία παρέχει 
στον υποψήφιο το ευνοϊκότερο αποτέλεσμα. 

Κεφάλαιο τρίτο 

ΟΡΓΑΝΑ ΑΞΙΟΛΟΓΗΣΗΣ - 
ΔΙΑΔΙΚΑΣΙΑ ΒΑΘΜΟΛΟΓΗΣΗΣ 

Με Απόφαση του Δ. Σ της ΣΕΛΕΤΕ μετά από εισήγηση 
του Συντονιστή των Τμημάτων ΓΕ.ΤΕ. ορίζονται τα παρα¬ 
κάτω όργανα, που είναι αρμόδια για τη διενέργεια της επι¬ 
λογής των σπουδαστών για την εισαγωγή τους στα Τμή¬ 
ματα ΓΕ.ΤΕ.: 

1. Επιτροπή Αξιολόγησης 

2. Βαθμολογητές Δικαιολογητικών 

3. Επιτροπή Εκδόσεως Αποτελεσμάτων και Εκδίκασης 
Ενστάσεων 

Γ ια την υποβοήθηση του έργου των ανωτέρω Επιτρο¬ 
πών και γενικά των οργάνων που πραγματοποιούν τη δια¬ 
δικασία επιλογής, μπορεί να χρησιμοποιηθεί για ορισμέ¬ 
νες εργασίες της διαδικασίας επιλογής ή μηχανοργάνω¬ 
ση με την προϋπόθεση ότι εξασφαλίζονται η ακρίβεια και 
το αδιάβλητο της διαδικασίας επιλογής. Οι εργασίες μη¬ 
χανοργάνωσης τελούν υπό τον έλεγχο και την εποπτεία 
των ανωτέρω Επιτροπών και οργάνων αντίστοιχα. 

Α. ΕΠΙΤΡΟΠΗ ΑΞΙΟΛΟΓΗΣΗΣ 

Συγκροτείται Επιτροπή Αξιολόγησης των υποψηφίων 
για εισαγωγή στα Τμήματα Γ ενικής Τεχνολογίας που απο- 
τελείται από καθηγητές της ΣΕΛΕΤΕ με πρόεδρο τον Δι¬ 
ευθυντή της ΑΣΕΤΕΜ της ΣΕΛΕΤΕ και Αναπληρωτή του 
τον Υπεύθυνο του Τμήματος ΓΕ.ΤΕ Αθηνών και Συντονι¬ 
στή των Τμημάτων ΓΕ.ΤΕ. Ο αριθμός των μελών της είναι 
ανάλογος προς τον αριθμό των υποψηφίων και όχι μεγα¬ 
λύτερος των επτά (7). Στην ανωτέρω Επιτροπή συμμετέ¬ 
χει και ένας (1) εκπαιδευτικός της Δημόσιας Δευτερο¬ 
βάθμιας Εκπαίδευσης. 

Έργο της Επιτροπής αυτής είναι η παραλαβή των δικαι- 
ολογητικών μετά τη λήξη της προθεσμίας υποβολής 
τους, από τις Γραμματείες, ο έλεγχος της εγκυρότητας 
και πληρότητας τους για τον καθορισμό των δικαιούμε¬ 
νων να συμμετάσχουν στην επιλογή με βάση τα δικαιολο- 
γητικά αυτά, η ταξινόμηση τους κατά Τμήμα κτλ., η ισο- 
μερής κατά το δυνατό κατανομή στους βαθμολογητές, η 
λύση ενδεχόμενων προβλημάτων της διαδικασίας αξιο¬ 
λόγησης, η καθοδήγηση των βαθμολογητών, ώστε η αξιο¬ 
λόγηση να είναι ομοιόμορφη και επίσης η παράδοση στην 
Επιτροπή Εκδόσεως Αποτελεσμάτων: 

1. Των φακέλων των υποψηφίων 

2. Των φύλλων Αξιολόγησης των υποψηφίων και 

3. Του «Πίνακα Αποκλεισμένων της Αξιολόγησης» (στον 
οποίο φαίνεται και ο λόγος αποκλεισμού του κάθε υπο¬ 
ψηφίου). 

Η Επιτροπή Αξιολόγησης αποφασίζει για κάθε θέμα που 
προκύπτει κατά τη διαδικασία αξιολόγησης και αφορά τα 
κριτήρια και τη διαδικασία επιλογής και δεν προβλέπεται 
στην απόφαση αυτή ή από τις ισχύουσες διατάξεις. 

Η ίδια Επιτροπή ρυθμίζει και τα θέματα της κατανομής 
της εργασίας μεταξύ των υπαλλήλων που διατίθενται για 
την υποβοήθηση του έργου της διαδικασίας της αξιολό¬ 
γησης. 

Κατά τη λήψη των αποφάσεων στην επιτροπή αυτή σε 
περίπτωση ισοψηφίας υπερισχύει η γνώμη του προέ¬ 
δρου. 

Το έργο της Επιτροπής αυτής λήγει μετά την ολοκλή¬ 
ρωση της διαδικασίας βαθμολόγησης και παράδοσης 
των ανωτέρω στην Επιτροπή Εκδόσεως Αποτελεσμάτων 
και Εκδίκασης Ενστάσεων. 

Β. ΒΑΘΜΟΛΟΓΗΤΕΣ - ΒΑΘΜΟΛΟΓΗΣΗ ΔΙΚΑΙΟΛΟΓΗ- 
ΤΙΚΩΝ 

Ο έλεγχος, η αξιολόγηση και η βαθμολόγηση των δικαι- 
ολογητικών με τα προσόντα κάθε υποψηφίου γίνεται από 
δύο (2) βαθμολογητές καθηγητές της ΣΕΛΕΤΕ. 

Οι βαθμολογητές ορίζονται σε αριθμό ανάλογο των 
υποψηφίων και βαθμολογούν τα προσόντα των υποψη¬ 
φίων με βάση τα κριτήρια που ορίστηκαν ανωτέρω. Ο συ¬ 
νολικός βαθμός που συγκεντρώνει ο κάθε υποψήφιος και 
ο οποίος είναι το άθροισμα των επιμέρους βαθμών αξιο¬ 
λόγησης των προσόντων του, αποτελεί τον «Βαθμό Αξιο¬ 
λόγησης» του και αυτός καθορίζει τη σειρά του στον «Πί¬ 
νακα Επιλογής». 

Κάθε βαθμολογητής αξιολογεί ατομικά σε διαφορετικό 
«Φύλλο Αξιολόγησης» τα προσόντα κάθε υποψηφίου, με 
βάση τα νόμιμα υποβληθέντα δικαιολογητικάτου και σύμ¬ 
φωνα με την κατωτέρω διαδικασία: 

Με απόφαση της Επιτροπής Αξιολόγησης, κατανέμο- 
νται τα προς αξιολόγηση δικαιολογητικά των υποψηφίων 
στους Α' βαθμολογητές ονομαστικά, οι οποίοι και θα τα 
αξιολογήσουν για πρώτη φορά. Μετά την πρώτη αυτή 
αξιολόγηση, οι Α' βαθμολογητές παραδίδουν τα δικαιο- 
λογητικά και τα σχετικά φύλλα αξιολόγησης στην Επιτρο¬ 
πή Αξιολόγησης, η οποία έπειτα από κλήρωση μεταξύ των 
βαθμολογητών, ορίζει τους Β' βαθμολογητές, στους 
οποίους επίσης με κλήρωση παραδίδονται μόνο τα δικαι- 
ολογητικά, τα οποία θα αξιολογήσουν και θα ελέγξουν σε 
δεύτερο βαθμό, με την προϋπόθεση ότι κανένας βαθμο¬ 
λογητής δεν θα μπορεί να αξιολογήσει δύο (2) φορές τα 
ίδια δικαιολογητικά. 


Ο Β' βαθμολογητής δεν γνωρίζει το αποτέλεσμα της 
Αξιολόγησης του Α' βαθμολογητή, του οποίου το φύλλο 
αξιολόγησης κρατεί η Επιτροπή Αξιολόγησης και δεν του 
το γνωστοποιεί. Ως τελικός «Βαθμός Αξιολόγησης» του 
υποψηφίου λαμβάνεται ο βαθμός των δύο βαθμολογητών 
(Α' και Β') εφόσον οι βαθμοί αυτοί αξιολόγησης συμπί¬ 
πτουν. Στην περίπτωση που υπάρχει διαφορά στον βαθμό 
των βαθμολογητών, τα δικαιολογητικά αξιολογούνται εκ 
νέου από Τριμελή Επιτροπή Αναβαθμολόγησης που απο- 
τελείται - γ;α τον κάθε υποψήφιο - από τους ίδιους του Α' 
και Β' βαθμολογητές και από ένα Μέλος της Επιτροπής 
της Αξιολόγησης ως Πρόεδρο που ορίζεται με απόφαση 
της Επιτροπής αυτής. 

Η τριμελής Επιτροπή Αναβαθμολόγησης, μετά από 
έλεγχο, συντάσσει τελικό Φύλλο Αξιολόγησης, στο οποίο 
αναγράφονται αναλυτικά οι βαθμολογίες των Α’ και Β’ 
βαθμολογητών ως και ο τελικός βαθμός στον οποίο κατα¬ 
λήγει η Επιτροπή, που αποτελεί και τον οριστικό «Βαθμό 
Αξιολόγησης»του υποψηφίου σπουδαστή. 

Η Επιτροπή Αξιολόγησης αφού συγκεντρώσει τα αξιο¬ 
λογημένα από τους Βαθμολογητές και τις Επιτροπές Ανα¬ 
βαθμολόγησης δικαιολογητικά και φύλλα αξιολόγησης, 
τα παραδίδει στην Επιτροπή Εκδόσεως Αποτελεσμάτων 
μαζί με τον «Πίνακα Αποκλεισμένων της Αξιολόγησης». 

Γ. ΕΠΙΤΡΟΠΗ ΕΚΔΟΣΕΩΣ ΑΠΟΤΕΛΕΣΜΑΤΩΝ ΚΑΙ ΕΚ¬ 
ΔΙΚΑΣΗΣ ΕΝΣΤΑΣΕΩΝ 

Συγκροτείται πενταμελής Επιτροπή Εκδόσεως Αποτε¬ 
λεσμάτων και Εκδίκασης Ενστάσεων, που αποτελείται 
από καθηγητές της ΣΕΛΕΤΕ και ένα (1) εκπαιδευτικό της 
Δημόσιας Δευτεροβάθμιας Εκπαίδευσης. 

Έργο της Επιτροπής είναι: 

α) Η έκδοση των αποτελεσμάτων και η υποβολή τους 
για επικύρωση στο Δ.Στης ΣΕΛΕΤΕ 

β) Η εκδίκαση των τυχόν ενστάσεων 

Εξυπακούεται ότι προγραμματίζει και ρυθμίζει το έργο 
των ατόμων που διατίθενται για την επικούρηση της επι¬ 
τροπής. 

Κατά τη λήψη αποφάσεων στην Επιτροπή αυτή σε περί¬ 
πτωση ισοψηφίας υπερισχύει η ψήφος του Προέδρου. 

1. Έκδοση των Αποτελεσμάτων 

Η Επιτροπή Εκδόσεως Αποτελεσμάτων, αφού παραλά- 
βει τα Φύλλα Αξιολόγησης και τα δικαιολογητικά από την 
Επιτροπή Αξιολόγησης, συντάσσει πίνακα, των επιτυχό- 
ντων υποψηφίων, κατά σειρά, με βάση τον αριθμό εισα¬ 
κτέων και τη βαθμολογία αξιολόγησης των δικαιολογητι- 
κών τους χωριστά. Σε περίπτωση ισοβαθμίας στην τελευ¬ 
ταία θέση του αριθμού των εισακτέων για κάθε ομάδα, θα 
θεωρηθούν εισαγόμενοι όλοι οι ισοβαθμούντες με τον τε¬ 
λευταίο επιτυχόντα. 

Η Επιτροπή Εκδόσεως Αποτελεσμάτων κατά την ταξι¬ 
νόμηση των στοιχείων της αξιολόγησης - που προέκυ- 
ψαν από τους βαθμολογητές και την τυχόν βαθμολογία 
Τριμελών Επιτροπών - για τη σύνταξη των Πινάκων των 
Αποτελεσμάτων, ελέγχει την πληρότητα και ορθότητα 
των σχετικών δελτίων αξιολόγησης όσων κατ’ αρχήν ει- 
σάγονται με βάση τις βαθμολογίες των δελτίων αυτών 
συντάσσοντας νέο Δελτίο αξιολόγησης για κάθε εισα- 
γόμενο. 

Η Επιτροπή Εκδόσεως Αποτελεσμάτων, συντάσσει και 
υποβάλλει στο Δ. Σ της ΣΕΛΕΤΕ για επικύρωση το σχετι¬ 
κό Πρακτικό στο οποίο περιλαμβάνονται για κάθε ένα από 
τα Τμήματα οι εξής πίνακες: 

α) Πίνακες των εισαγομένων, κατά σειρά, με βάση το 
βαθμό αξιολόγησής τους 

β) Πίνακες των μη εισαγομένων, κατά σειρά, με βάση το 
βαθμό αξιολόγησής τους 

γ) Πίνακες των αποκλεισθέντων (όπως παραδόθηκαν 
από την Επιτροπή Διεξαγωγής Αξιολόγησης). 

Μετά την επικύρωση των Πινάκων από το Δ. Σ της ΣΕ- 
ΛΕΤΕ τα αποτελέσματα: 

1. Ανακοινώνονται στα διδακτήριο της Σχολής (Αθήνα - 
Θεσσαλονίκη) 

2. Κοινοποιούνται στο Υπουργείο Παιδείας 

2. Ενστάσεις - εκδίκαση ενστάσεων 

Μέσα σε πέντε (5) εργάσιμες ημέρες από την ανακοί¬ 
νωση των αποτελεσμάτων στη ΣΕΛΕΤΕ, υποψήφιος που 
πήρε μέρος στην επιλογή για την εισαγωγή του σε ένα 
από τα Τμήματα ΓΕ.ΤΕ μπορεί να υποβάλλει ένσταση για 
την αξιολόγηση του. Η ένσταση υποβάλλεται για όλους 
τους υποψηφίους στη Γραμματεία του Τμήματος ΓΕ.ΤΕ. 
Αθηνών. Για τον τρόπο υποβολής των ενστάσεων (π.χ 
χρήση Ταχυδρομείου ΕΛΤΑ) και τον έλεγχο του εμπρόθε¬ 
σμου της υποβολής τους ισχύουν τα αναφερόμενα ανω¬ 
τέρω παρ. Δτου Κεφ. Ατηςπαρούσας. 

Για να εξετασθεί η ένσταση ο ενιστάμενος υποψήφιος 
πρέπει να περιλάβει σε αυτή τα εξής στοιχεία: 

1. Στοιχεία υποψηφίου: 

α) Ονοματεπώνυμο υποψηφίου και ειδικότητά του 

β) Τμήμα ΓΕ.ΤΕ. για το οποίο ήταν υποψήφιος (Αθήνα - 
Θεσ/κη) 

2. Συγκεκριμένα τους λόγους για τους οποίους ενίστα- 
ται, ποια ακριβώς δικαιολογητικά του νομίζει ότι δεν βαθ¬ 
μολογήθηκαν σωστά και γιατί. Επίσης θα πρέπει να ανα¬ 
φέρει αναλυτικά τις επιμέρους μονάδες και το σύνολο 
των μονάδωντις οποίες κατά τη γνώμη του έπρεπε να έχει 
λάβει. Κανένα απολύτως νέο δικαιολογητικά δεν υποβάλ¬ 
λεται με την ένσταση και δεν εξετάζεται από την Επιτρο¬ 
πή Εκδίκασης Ενστάσεων εκτός να πρόκειται για στοιχεία 
διευκρινιστικά και όχι συμπληρωματικά των δικαιολογητι- 
κών που υποβλήθηκαν εμπρόθεσμα. Ο χαρακτηρισμός 
των δικαιολογητικών αυτών ως διευκρινιστικών ή μη ανή¬ 
κει στην κρίση της ανωτέρω Επιτροπής. 

Για κάθε θέμα που αφορά την έκδοση των αποτελεσμά¬ 
των και την εκδίκαση των ενστάσεων και δεν προβλέπεται 
από την απόφαση αυτή ή τις ισχύουσες διατάξεις, απο¬ 
φασίζει η Επιτροπή Εκδόσεως Αποτελεσμάτων και Εκδί¬ 
κασης Ενστάσεων. 

Η απόφαση της Επιτροπής Εκδίκασης Ενστάσεων είναι 
τελεσίδικη και μετά την έκδοση της καμιά διαδικασία επα¬ 
ναξιολόγησης του υποψηφίου δεν επιτρέπεται από άλλο 
όργανο. 

κεφάλαιο τέταρτο 
ΤΕΛΙΚΕΣ ΔΙΑΤΑΞΕΙΣ 

Α. ΕΠΑΛΗΘΕΥΣΗ ΣΤΟΙΧΕΙΩΝ ΥΠΟΨΗΦΙΩΝ 

Τα υποβαλλόμενα για τη συμμετοχή στη διαδικασία επι¬ 
λογής δικαιολογητικά επαληθεύονται υποχρεωτικά ως 
προς τη γνησιότητα και την ακρίβεια του περιεχομένου 
τους με ενέργειες της Σχολής προς τις Υπηρεσίες και γε¬ 
νικώς τους φορείς από τους οποίους εκδόθηκαν σύμφω¬ 
να με τις Γ2/5955/93 (ΦΕΚ 842/Τ.Β/4.11.93), Γ2/3780/94 
(ΦΕΚ 594/Τ.Β/3.8.94) Αποφάσεις του ΥΠΕΠΘ ως και τις 
διατάξεις του άρθρου 11 παρ. 2 ατού Ν. 2327/95 (ΦΕΚ 
156/Τ.Α/31.7.95) όπως συμπληρώθηκε μεταγενέστερα. 

Σε περιπτώσεις διαπίστωσης ψευδών ή παραποιημένων 
δικαιολογητικών κτλ. ο σπουδαστής επαναξιολογείται. 


Εφόσον η νέα βαθμολογία που θα προκύψει είναι μι¬ 
κρότερη της βαθμολογίας του τελευταίου εισαχθέντος, ο 
σπουδαστής διαγράφεται από τη σχολή. 

Εφόσον η νέα βαθμολογία παραμένει υψηλότερη εκεί¬ 
νης του τελευταίου εισαχθέντος κατά την επιλογή, τότε 
αναστέλλεται η φοίτηση του σπουδαστή και η χορήγηση 
πτυχίου μέχρι να αποφανθεί τελεσίδικα η δικαιοσύνη. 

Και στις δύο περιπτώσεις κινούνται οι ποινικές διαδικα¬ 
σίες που προβλέπει για τέτοιες περιπτώσεις η νομοθεσία. 

Β. ΑΡΜΟΔΙΟΤΗΤΕΣ 

Για κάθε θέμα που προκύπτει κατά την αναφερόμενη 
διαδικασία επιλογής εισακτέων σπουδαστών στα Τμήμα¬ 
τα Γ ενικής Τεχνολογίας και δεν προβλέπεται από την από¬ 
φαση αυτή ούτε από τις ισχύουσες περί ΣΕΛΕΤΕ διατά¬ 
ξεις, αποφασίζει το Δ. Στης ΣΕΛΕΤΕ έπειτα από εισήγηση 
της αρμόδιας κατά τα ανωτέρω Επιτροπής αντίστοιχα. 

ΜΕΡΟΣ II 

ΚΑΝΟΝΙΣΜΟΣ ΣΠΟΥΔΩΝ 
ΤΟΥ ΤΜΗΜΑΤΟΣ ΓΕ.ΤΕ. ΤΗΣ ΣΕΛΕΤΕ 

Άρθρο 1 

ΑΚΑΔΗΜΑΪΚΟ ΚΑΙ ΔΙΔΑΚΤΙΚΟ ΕΤΟΣ 

1. Το ακαδημαϊκό έτος αρχίζειτην Ιη-Σεπτεμβρίου κάθε 
έτους και λήγει την 31η Αυγούστου του επόμενου έτους. 

2. Το διδακτικό έτος περιλαμβάνει δύο αυτοτελείς διδα¬ 
κτικές περιόδουςΐ το πρώτο (Α) εξάμηνο, που καλύπτει 
την περίοδο από την 1η Σεπτεμβρίου μέχρι και το πρώτο 
δεκαπενθήμερο του Φεβρουάριου, και το δεύτερο (Β) 
εξάμηνο που καλύπτει την περίοδο από την επόμενη ημέ¬ 
ρα της λήξεως του πρώτου εξαμήνου καιτην30η Ιουλίου. 

3. Τα μαθήματα, συμπεριλαμβανομένων των εξετάσε¬ 
ων, κάθε διδακτικού εξαμήνου διαρκούν δεκαοκτώ (18) 
εβδομάδες. Τα μαθήματα του πρώτου εξαμήνου αρχίζουν 
την 11η Σεπτεμβρίου ενώ του δευτέρου εξαμήνου μετά τη 
λήξη των εξετάσεων του Α' εξαμήνου. 

4. Είναι δυνατόν μεταξύ των δύο εξαμήνων να μεσολα¬ 
βήσει μία κενή εβδομάδα. 

Άρθρο 2 

ΕΟΡΤΟΛΟΓΙΟ - ΔΙΑΚΟΠΕΣ 

Μαθήματα και εξετάσεις στο Τμήμα ΓΕΤΕ δε διεξάγονται: 

1. Κατά τις διακοπές των Χριστουγέννων, που αρχίζουν 
την 23η Δεκεμβρίου και λήγουν την 6η Ιανουάριου. 

2. Κατά τις διακοπές του Πάσχα, που αρχίζουν τη Με¬ 
γάλη Δευτέρα και λήγουν την Κυριακή του θωμά 

3. Την 30η Ιανουάριου 

4. Την 17η Νοεμβρίου 

5. Την 24η Μαρτίου και την 27η Οκτωβρίου κατά τις 
οποίες οργανώνονται από το Τμήμα και τους σπουδαστές 
εορταστικές εκδηλώσεις (στο πλαίσιο της συμμετοχής 
του Τμήματος στον εορτασμό των επετείων) για τη συμ¬ 
μετοχή όλων των σπουδαστών 

6. Κατά τις θερινές διακοπές που αρχίζουν την ημέρα 
της ανακοινώσεως των αποτελεσμάτων των εξετάσεων 
του Ιουνίου και λήγουν την 31η Αυγούστου. Η αποχώρη¬ 
ση όμως του εκπαιδευτικού προσωπικού, λόγω θερινών 
διακοπών, δεν γίνεται νωρίτερα από την 30η Ιουνίου 

7. Κατά τις επίσημες εξαιρετέες ημέρες του Κράτους. 

Άρθρο 3 

ΕΙΣΑΓΩΓΕΣ - ΕΓΓΡΑΦΕΣ 

Το Δ. Σ. της ΣΕΛΕΤΕ πρέπει το αργότερο μέχρι τις 30 

Μαρτίου κάθε έτους να αποφασίζει, μετά από εισήγηση του 
Συντονιστή των Τμημάτων ΓΕΤΕ και του Διευθυντή της ΠΑ- 
ΤΕΣ, τον αριθμό εισακτέων για την επόμενη ακαδημαϊκή πε¬ 
ρίοδο. Ο τρόπος εισαγωγής των σπουδαστών, τα κριτήρια 
επιλογής, ο χρόνος πραγματοποίησης της επιλογής, τα δι- 
καιολογητικά και ο χρόνος υποβολής τους και γενικά θέμα¬ 
τα που σχετίζονται με την επιλογή, περιλαμβάνονται στον 
Κανονισμό Αξιολόγησης Υποψηφίων, ο οποίος εκδίδεται 
έπειτα από απόφαση του Δ. Σ της ΣΕΛΕΤΕ -ύστερα από ει¬ 
σήγηση του Συντονιστή των Τμημάτων ΓΕΤΕ- και τη γνώμη 
των Συλλόγων Καθηγητών των Τμημάτων ΓΕΤΕ σύμφωνα 
με τις ισχύουσες διατάξεις. 

1. Ως χρόνος πραγματοποίησης της αρχικής εγγραφής 
στο Τμήμα όσων σπουδαστών επιλεγούν, ορίζεται το χρονι¬ 
κό διάστημα που περιλαμβάνεται μεταξύ της ημερομηνίας 
έκδοσης των αποτελεσμάτων επιλογής των εισακτέων 
σπουδαστών και της ημερομηνίας έναρξης των μαθημάτων 
Α' εξαμήνου, μαζί με το χρονικό διάστημα των πρώτων δέκα 
εργάσιμων ημερών από την έναρξη των μαθημάτων Α' εξα¬ 
μήνου. Σπουδαστές που έχουν εισαχθεί μετά από ένσταση 
έχουν το δικαίωμα να εγγραφούν εντός δέκα εργάσιμων 
ημερών από την ημερομηνία ανακοίνωσης των αποτελε¬ 
σμάτων της εκδίκασης των ενστάσεων. 

Και στις δύο περιπτώσεις πάντως και ανεξαρτήτως ημε¬ 
ρομηνίας εγγραφής οι απουσίες προσμετρώνται από την 
έναρξη των μαθημάτων. Η αρχική εγγραφή είναι υποχρεω¬ 
τική για όλους τους σπουδαστές. 

2. Για σπουδαστές που επαναπαρακολουθούν μαθήματα 
η προθεσμία εγγραφής για μεν το Α' Εξάμηνο είναι η ανα- 
φερόμενη παραπάνω, για δε το Β' Εξάμηνο η προθεσμία λή¬ 
γει την ημέρα ενάρξεως των μαθημάτων. 

3. Σπουδαστές που οφείλουν μόνο εξετάσεις μαθημάτων 
δεν υποχρεούνται να επαναγραφούν. αλλά μπορούν να 
προσέρχονται με επανεξέταση μέχρι την εκπνοή των προ¬ 
θεσμιών της παραγράφου 6 του άρθρου 5 εφόσον υποβάλ¬ 
λουν σχετική αίτηση συμμετοχής σε αυτές πριν από την 
έναρξη της εξεταστικής περιόδου. 

4. Αρχική εγγραφή απευθείας στο Β' Εξάμηνο και παρα¬ 
κολούθηση πρώτα του Β' και μετά του Α' Εξαμήνου δεν επι¬ 
τρέπεται. Δεν επιτρέπεται παρακολούθηση μαθημάτων στο 
Β' Εξάμηνο αν δεν έχει προηγηθεί επαρκής και επιτυχής πα¬ 
ρακολούθηση με ολοκλήρωση κάθε προβλεπόμενης υπο¬ 
χρέωσης του 50% των μαθημάτων του Α' Εξαμήνου. Ομοί¬ 
ως δεν επιτρέπεται η παρακολούθηση στο Β' Εξάμηνο συ¬ 
νεχιζόμενου μαθήματος αν δεν έχει προηγηθεί η επαρκής 
παρακολούθηση του μαθήματος κατά το πρώτο εξάμηνο. 

5. Μετεγγραφές σπουδαστών από ένα Τμήμα ΓΕ.ΤΕ. σε 
άλλο δεν επιτρέπονται. Σε εξαιρετικές όμως περιπτώσεις 
και για πολύ σοβαρούς λόγους που συνέβησαν κατά τη 
διάρκεια της φοίτησης του σπουδαστή στο τμήμα ΓΕ.ΤΕ.( 
όπως διορισμός του σπουδαστή στο δημόσιο τομέα, μετά¬ 
θεση, συνυπηρέτηση, βαριά ή ανίατη ασθένεια), επιτρέπε¬ 
ται η μετεγγραφή σπουδαστή από το ένα τμήμα του ΓΕ.ΤΕ. 
σε άλλο μετά από απόφαση του Δ.Σ. της ΣΕΛΕΤΕ, ύστερα 
από εισήγηση του Συντονιστή των τμημάτων ΓΕ.ΤΕ. και σε 
ποσοστό μέχρι 5% επίτωντελικώς εισαχθέντωντο ίδιο έτος 
στο αντίστοιχο τμήμα υποδοχής. 

Απαραίτητη προϋπόθεση για την ικανοποίηση της μετεγ¬ 
γραφής είναι ο σπουδαστής που ζητά τη μετεγγραφή να 
διαθέτει βαθμολογία εισαγωγής στο τμήμα ΓΕ,ΤΕ. από το 
οποίο ζητά μετεγγραφή μεγαλύτερη ή ίση με τη βαθμολο¬ 
γία του τελευταίου εισαχθέντος στο τμήμα ΓΕ.ΤΕ. υποδο¬ 
χής- 


Άρθρο 4 

ΜΑΘΗΜΑΤΑ - ΠΡΟΓΡΑΜΜΑ - ΒΙΒΛΙΑ 

1. Τα μαθήματα στο Τμήμα ΓΕΤΕ είναι εξαμηνιαία και 
προβλέπονται στο Πρόγραμμα Σπουδών του Τμήματος 
το οποίο εγκρίνεται σύμφωνα με τις ισχύουσες διατάξεις 
έπειτα από απόφαση του Δ. Σ μετά από εισήγηση του Συ¬ 
ντονιστή των Τμημάτων ΓΕΤΕ που υποβάλλεται έπειτα 
από γνώμη των αντίστοιχων Συλλόγων Καθηγητών των 
Τμημάτων ΓΕΤΕ. 

2. Τα μαθήματα διεξάγονται σε απογευματινό ωράριο. 
Είναι δυνατόν όμως το Τμήμα ή τάξεις του να λειτου ργούν 
και σε αντίστοιχο πρωινό ωράριο. Είναι δυνατόν επίσης 
ορισμένες από τις εκπαιδευτικές δραστηριότητες να 
πραγματοποιούνται εκτός του ωραρίου των μαθημάτων. 

3. Η διάρκεια της περιόδου διδασκαλίας είναι 45 λεπτά 
και κάθε τέτοια ώρα διδασκαλίας αντιστοιχεί σε μία μονά¬ 
δα σπουδών (σΐΌάίΙ ίιουή. Μεταξύ δύο διαδοχικών ωρών 
μεσολαβεί διάλειμμα 10 λεπτών. Για τις εργαστηριακές 
ασκήσεις κάθε 2 ώρες εργαστηριακής άσκησης αντιστοι¬ 
χεί σε μία μονάδα σπουδών. 

4. Το εβδομαδιαίο ωρολόγιο πρόγραμμα μαθημάτων 
καταρτίζεται από τον Προϊστάμενο Τμήματος και τοποθε¬ 
τείται στον πίνακα ανακοινώσεων. 

5. Η κατανομή των σπουδαστών σε τάξεις γίνεται από 
τον Προϊστάμενο του Τμήματος. Ο αριθμός των σπουδα¬ 
στών ανάτάξη για τα θεωρητικά μαθήματα δεν μπορεί να 
υπερβαίνει τους 25, αριθμός που σε εξαιρετικές μόνο πε¬ 
ριπτώσεις μπορεί να αυξάνεται σε 30. Στην περίπτωση 
ασκήσεων εργαστηρίων, φροντιστηρίων κτλ. οι τάξεις 
μπορεί να χωρίζονται σε δύο ομάδες. 

6. Με απόφαση του Προέδρου του Δ. Σ της ΣΕΛΕΤΕ, 
ύστερα από γνώμη του Προϊσταμένου του Τμήματος μπο¬ 
ρεί να οργανώνονται - μέσα ή και έξω από το κανονικό πρό¬ 
γραμμα μαθημάτων-μορφωτικές εκδηλώσεις, επισκέψεις 
και ξεναγήσεις ή διαλέξεις γενικότερου ενδιαφέροντος 
από τους καθηγητές της σχολής ή άλλους επιστήμονες 
που προσκαλούνται ειδικά. Η παρακολούθηση των εκδη¬ 
λώσεων που γίνονται μέσα στο κανονικό πρόγραμμα των 
μαθημάτων είναι υποχρεωτική για τους σπουδαστές. 
Όσοι απουσιάζουν από τις εκδηλώσεις αυτές χρεώνονται 
με απουσίες στα μαθήματα που ήταν προγραμματισμένα 
τις ώρες που πραγματοποιήθηκε η κάθε εκδήλωση. 

7. Η ανάθεση διδασκαλίας μαθημάτων σε μόνιμους ή 
ωρομίσθιους εκπαιδευτικούς γίνεται με απόφαση του Δ. 
Σ της ΣΕΛΕΤΕ μετά από εισήγηση των αντίστοιχων Προϊ¬ 
σταμένων των Τμημάτων ΓΕΤΕ που υποβάλλονται έπειτα 
από γνώμη του Συλλόγου των Καθηγητών του Τμήματος. 

8. Οι σπουδαστές του Τμήματος ΓΕΤΕ λαμβάνουν εκπαι¬ 
δευτικά συγγράμματα σύμφωνα με την εφαρμοζόμενη στην 
ΠΑΤΕΣ διαδικασία του «πολλαπλού βιβλίου» (διάθεση με 
δανεισμό από τη βιβλιοθήκη περισσότερων του ενός συγ¬ 
γραμμάτων) . Ο κατάλογος με τα προς διανομή συγγράμμα¬ 
τα καταρτίζεται από τον Συντονιστή των Τμημάτων ΓΕΤΕ 
έπειτα από γνώμη του Συλλόγου καθηγητών του κάθε τμή¬ 
ματος και η προμήθεια τους γίνεται έπειτα από απόφαση του 
Δ. Στης ΣΕΛΕΤΕ σύμφωνα με τις ισχύουσες διατάξεις. 

Άρθρο 5 

ΦΟΙΤΗΣΗ - ΠΑΡΑΚΟΛΟΥΘΗΣΗ 

1. Η φοίτηση στο Τμήμα ΓΕΤΕ είναι υποχρεωτική και 
πρέπει να είναι σε κάθε μάθημα επαρκής. Ως επαρκής χα¬ 
ρακτηρίζεται αν ο σπουδαστής πραγματοποίησε παρου- 

σίες σε κάθε μάθημα που αντιστοιχούν τουλάχιστον στα 
2/3 των ωρών που προβλέπονται στο πρόγραμμα για θε¬ 
ωρητικά μαθήματα ή στα 3/4των ωρώνπουπροβλέπονται 
στο πρόγραμμα για εργαστηριακά μαθήματα. Σε αντίθε¬ 
τη περίπτωση η φοίτηση χαρακτηρίζεται ως ανεπαρκής. 
Σπουδαστής με ανεπαρκή φοίτηση σε ένα μάθημα δεν δι¬ 
καιούται να συμμετάσχει στηντελική γραπτή εξέταση στο 
μάθημα αυτό. 

2. Στις προβλεπόμενες ώρες του προγράμματος κατά 
τα ανωτέρω δεν υπολογίζονται εκείνες που συμπίπτουν 
με αργίες ή με ημέρες ή με ώρες που με απόφαση της 
σχολής δεν διεξάγονται μαθήματα. 

3. Κλάσματα που προκύπτουν κατά τον ανωτέρω υπολο¬ 
γισμό, υπολογίζονται υπέρ του σπουδαστή και ο αριθμός 
των προβλεπόμενων υποχρεωτικών παρουσιών κατά μά¬ 
θημα στρογγυλοποιείται στον αμέσως κατώτερο ακέραιο. 

4. Οι παρουσίες τηρούνται από τους διδάσκοντες σε ει¬ 
δικές καταστάσεις, οι οποίες παραδίδονται συνολικά στο 
τέλος κάθε εξαμήνου στη γραμματεία του Τμήματος. Στο 
τέλος όμως κάθε μήνα οι διδάσκοντες παραδίδουν στην 
Γραμματείατου Τμήματος αντίγραφο του παρουσιολογί- 
ουτου μηνάς. Οιδιδάσκοντες οφείλουν, περίτοτέλοςτου 
εξαμήνου, να πληροφορούν τους σπουδαστές για τον 
αριθμό των απουσιών τους. Η γραμματεία ανακοινώνει, 
μέσα σε πέντε ημέρες από τη λήξη των μαθημάτων κάθε 
διδακτικού εξαμήνου και πάντως πριν από την ημερομη¬ 
νία εξετάσεως κάθε μαθήματος, τα ονόματα των σπουδα¬ 
στών που αποκλείονται από το μάθημα αυτό λόγω ανε¬ 
παρκούς φοίτησης. 

5. Όταν η φοίτηση σε ένα μάθημα χαρακτηρίζεται ως 
ανεπαρκής καμία δικαιολόγηση απουσιών δεν επιτρέπε¬ 
ται. Σπουδαστής που είχε ανεπαρκή φοίτηση σε ένα ή πε¬ 
ρισσότερα μαθήματα υποχρεούται να τα ξαναπαρακο- 
λουθήσει και να προαχθεί σε αυτά μέσα στα χρονικά όρια 
που ορίζονται στις παραγράφους 6 και 7 του άρθρου αυ¬ 
τού. 

6. Οι σπουδαστές οφείλουν να έχουν ολοκληρώσει επι- 
τυχώς το σύνολο των μαθημάτων του Τμήματος σε δύο 
ακαδημαϊκές περιόδους από την εγγραφή τους συμπερι- 
λαμβανομένης και αυτής στην οποία πραγματοποίησαν 
την αρχική εγγραφή τους. Συγκεκριμένα οι σπουδαστές 
έχουν την δυνρτότητα είτε α) με μερική παρακολούθηση, 
οπότε η φοίτηση διαρκεί δύο ακαδημαϊκά έτη, είτε β) με 
εντατική (πλήρη) παρακολούθηση, οπότε η φοίτηση μπο¬ 
ρεί να ολοκληρωθεί σε ένα ακαδημαϊκό έτος. Και στις δύο 
περιπτώσεις οι σπουδαστές έχουν παρακολουθήσει τα 
ίδια μαθήματα (ίδιο αριθμό ωρών και ίδιο αριθμό μαθημά¬ 
των) και έχουν λάβει τις ίδιες μονάδες σπουδών που προ- 
βλέπονται στο Πρόγραμμα Σπουδών. Στην έννοια των 
δύο ακαδημαϊκών περιόδων εντάσσονται και οι δύο εξε¬ 
ταστικές περίοδοι που ακολουθούν τη δεύτερη ακαδη¬ 
μαϊκή περίοδο, σύμφωνα με τα προβλεπόμενα στην πα¬ 
ράγραφο 2Θ του άρθρου 6. Ο αριθμός των ανωτέρω πε¬ 
ριόδων προσμετράται από την περίοδο που αρχίζει μετά 
την έκδοση των αποτελεσμάτων. Κατ’ εξαίρεση είναι δυ¬ 
νατόν ο κάθε σπουδαστής και υπό την προϋπόθεση ότι 
έχει επιτυχώς ολοκληρώσει τις παρακολουθήσεις και τις 
εξετάσεις των μαθημάτων και των δύο εξαμήνων μέσα 
στις δύο ανωτέρω ακαδημαϊκές περιόδους να κάνει χρή¬ 
ση ενός επιπλέον διδακτικού εξαμήνου, αυτού που ακο¬ 
λουθεί τις δύο προαναφερθείσες ακαδημαϊκές περιό¬ 
δους, προκειμένου να ολοκληρώσει την Πτυχιακή του Ερ¬ 
γασία. 


7. Σπουδαστής που δεν περατώνει τις σπουδές του μέ¬ 
σα στα χρονικά όρια της προηγούμενης παραγράφου, 
διαγράφεται αυτοδίκαια από τα μητρώα του τμήματος. Η 
σχετική πράξη διαγραφής γίνεται αμέσως από τον Προϊ¬ 
στάμενο του Τμήματος, καταχωρείται στην καρτέλα του 
σπουδαστή και ανακοινώνεται έγγραφα στον ίδιο τον 
σπουδαστή. 

8. Ο σπουδαστής θεωρείται ότι περάτωσε τις σπουδές 
του στο Τμήμα ΓΕΤΕ την ημερομηνία που ανακηρύσσεται 
πτυχιούχος- Ανακηρύσσεται δε πτυχιούχος με πράξη του 
Συλλόγου των Καθηγητών του Τμήματος όταν έχει εκ¬ 
πληρώσει όλες τις υποχρεώσεις του προς το Τμήμα, οι 
οποίες απορρέουν από τον παρόντα Κανονισμό και το 
Πρόγραμμα Σπουδών. 

9. Οι απουσίες για όλους τους σπουδαστές, ανεξάρτη¬ 
τα ημερομηνίας εγγραφής υπολογίζονται από την ημερο¬ 
μηνία έναρξης των μαθημάτων του αντίστοιχου εξαμή¬ 
νου. 

Άρθρο 6 

ΑΞΙΟΛΟΓΗΣΗ ΤΩΝ ΣΠΟΥΔΑΣΤΩΝ 

1. Οι σπουδαστές του Τμήματος προκειμένου η φοίτη¬ 
ση τους να πιστοποιηθεί και να λάβουν το προβλεπόμενο 
πτυχίο αξιολογούνται στη βάση της Δυναμικής Αξιολόγη¬ 
σης. Η αξιολόγηση αυτή έχει δύο άξονεςΐ 

α) Τη συνεχή αξιολόγηση σύμφωνα με τις αρχές της δυ¬ 
ναμικής αξιολόγησης ανά μάθημα του Προγράμματος 
Σπουδών και 

β) Την αξιολόγηση πτυχιακής εργασίας 

2. Όλα τα μαθήματα του Τμήματος είναι εξαμηνιαία. Για 
το βαθμό δε του κάθε μαθήματος ισχύουν τα παρακάτω: 

α) Οι σπουδαστές παίρνουν, ανά εξαμηνιαίο μάθημα, 
ένα βαθμό μαθήματος, ο οποίος εκφράζεται στην κλίμα¬ 
κα Ο μέχρι 10. Ως βάση προαγωγής του σπουδαστή στο 
μάθημα λογίζεται ο βαθμός 5,0. 

β) Ο βαθμός μαθήματος εκφράζεται σε δεκαδικούς 
αριθμούς με ένα δεκαδικό ψηφίο και χαρακτηρίζεται ως 
εξής: 

ι. Άριστα: από 9,0 μέχρι και 10 
ιι. Πολύ καλά: από 7,0 μέχρι και 8,9 
ιιι. Καλά: από 5,0 μέχρι και 6,9 
Οι βαθμοί κάτω της βάσεως 5,0 είναι απορριπτικοί, 
γ) Αν κατά τον υπολογισμό του βαθμού μαθήματος προ¬ 
κύπτει και δεύτερο δεκαδικό ψηφίο, αυτό, όταν είναι μέ¬ 
χρι και 4, παραλείπεται και, όταν είναι από 5 και πάνω, το 
πρώτο δεκαδικό ψηφίο του βαθμού επιδόσεως στρογγυ- 
λοποιείται στον αμέσως μεγαλύτερο αριθμό. 

δ) Ο βαθμός θεωρητικού μαθήματος εξάγεται με συνε- 
κτίμηση (1) του βαθμού προόδου κατά 50% και (2) του 
βαθμού γραπτής τελικής εξετάσεως κατά 50%. Ο τελικός 
βαθμός εργαστηριακού μαθήματος προκύπτει από τις 
εργαστηριακές ασκήσεις και τις εξετάσεις που πραγμα¬ 
τοποιούν οι σπουδαστές κατά τη διάρκεια των μαθημά¬ 
των του εξαμήνου. 

ε) Γ ια την εξαγωγή του βαθμού προόδου στο κάθε μά¬ 
θημα συνεκτιμώνται υποχρεωτικά από τον καθηγητή: ι) η 
συμβολή του σπουδαστή στο μάθημα - η κανονική φοίτη¬ 
ση, η επιμέλεια και η ενεργός συμμετοχή του στο μάθημα 
- ιι) η γραπτή εργασία που ανατίθεται από τον καθηγητή 
και ιιι) ο βαθμός επίδοσης στην ενδιάμεση γραπτή εξέτα¬ 
ση που γίνεται περί το μέσον του εξαμήνου. Οι συντελε¬ 
στές βαρύτητας των ανωτέρω συνεκτιμώμενων κριτή- 

ρίων για την εξαγωγή του βαθμού προόδου, καθορίζονται 
από τον καθηγητή του κάθε μαθήματος και ανακοινώνονται 
από αυτόν στους σπουδαστές στην αρχή των μαθημάτων. 

Η ώρα και η ύλη των ανωτέρω ενδιάμεσων γραπτών εξε¬ 
τάσεων ανακοινώνονται από τον καθηγητή τουλάχιστον 
μία εβδομάδα πριν από την εξέταση. Η επίδοση στην εν¬ 
διάμεση γραπτή εξέταση ανακοινώνεται στους σπουδα¬ 
στές μέσα σε μία εβδομάδα, μαζί με την ανατροφοδότη¬ 
ση που προκύπτει κατά τη συζήτηση του περιεχομένου 
της εξέτασης στην τάξη. 

στ) Σε κάθε αυτοτελές μάθημα ανατίθεται και μία γραπτή 
εργασία. Το αντικείμενο της εργασίας εμπίπτει στο ευρύ¬ 
τερο περιεχόμενο του μαθήματος και άπτεται των ενδια¬ 
φερόντων του κάθε σπουδαστή. Είναι δυνατόν ο σπουδα¬ 
στής να επιλέξει να καλύψει δύο μαθήματα με μία ευρύτε¬ 
ρη και συνθετότερη εργασία έπειτα από σύμφωνη γνώμη 
των καθηγητών και των δύο μαθημάτων. Οι εργασίες που 
ανατέθηκαν επιστρέφονται διορθωμένες στους σπουδα¬ 
στές πριν από την κατάθεση του βαθμού προόδου και συ- 
ζητούνται με τους σπουδαστές σε ατομική ή ομαδική βάση. 

ζ) Οι βαθμοί προόδου κατατίθενται στην γραμματεία 
του Τμήματος αναλυτικά ανά κριτήριο σύμφωνα με το 
εδάφιο της παρούσας παραγράφου και συνολικά σε ειδι¬ 
κό έντυπο, από τον καθηγητή του μαθήματος 3 ημέρες 
τουλάχιστον πριν από την έναρξη των γραπτών εξετάσε¬ 
ων και γνωστοποιούνται αμέσως στους σπουδαστές με 
μέριμνα της γραμματείας. Στο ανωτέρω έντυπο βαθμο¬ 
λογίας φαίνεται τόσο η επίδοση στο κάθε κριτήριο στην 
κλίμακα 1-10 όσο και ο συντελεστής βαρύτητας ανά κρι¬ 
τήριο και το σύνολο του βαθμού προόδου που προκύπτει. 

η) Οι τελικές γραπτές εξετάσεις (εξεταστική περίοδος) 
του κάθε εξαμήνου διαρκούν δύο εβδομάδες που ακο¬ 
λουθούν τη λήξη των μαθημάτων του εξαμήνου. 

θ) Οι σπουδαστές έχουν δικαίωμα, να κάνουν χρήση 
δύο εξεταστικών περιόδων ανά εξάμηνο, οι οποίες ορίζο¬ 
νται ωςεξήςΐ 

1) Για τα μαθήματα που διδάσκονται κατά το Α' Εξάμη¬ 
νο: Η πρώτη εξεταστική περίοδος (Φεβρουάριου) κατά τις 
δύο εβδομάδες που ακολουθούν τη λήξη των μαθημάτων 
του εξαμήνου αυτού και η δεύτερη περίοδος (ανεξετάσε- 
ων Ιουνίου) κατά τις δύο εβδομάδες που ακολουθούν τη 
λήξη των γραπτών εξετάσεων του Β' Εξαμήνου ή και πα¬ 
ράλληλα με αυτές. 

2) Για τα μαθήματα που διδάσκονται κατά το Β' εξάμη¬ 
νο: Η πρώτη εξεταστική περίοδος (Ιουνίου) κατά τις δύο 
εβδομάδες που ακολουθούν τη λήξη των μαθημάτων του 
Β' εξαμήνου και η δεύτερη εξεταστική (ανεξετάσεων Σε¬ 
πτεμβρίου) κατά το δεκαπενθήμερο που ακολουθεί την 
έναρξη των μαθημάτων το Σεπτέμβριο. 

ι) Σε περίπτωση αποτυχίας του σπουδαστή σε ένα μά¬ 
θημα και στις δύο αυτές εξεταστικές περιόδους, μέχρι και 
σε 4 το πολύ μαθήματα ο σπουδαστής δικαιούται να επα¬ 
νεξεταστεί για μία ακόμη φορά στα αντίστοιχα μαθήματα 
μέσα στο σχετικό διάστημα που ορίζεται στην παρ. 6 του 
άρθρου 5. 

Κάθε σπουδαστής υποχρεούται να προσέλθει στη γρα¬ 
πτή τελική εξέταση κάθε μαθήματος ανεξάρτητα από το 
βαθμό προόδου που έχει πάρει. Σε περίπτωση που δεν 
προσέλθει, δεν καταχωρείται στις καταστάσεις βαθμολο¬ 
γίας και ο σπουδαστής χάνει την αντίστοιχη περίοδο. 

ια) Ο τελικός βαθμός μαθήματος κατατίθεται από τον 
αντίστοιχο καθηγητή σε ειδικές καταστάσεις βαθμολο¬ 
γίας της τάξεως του σε δύο τουλάχιστον αντίγραφα μαζί 


με τα γραπτά δοκίμια στη γραμματεία του Τμήματος το 
αργότερο επτά (7) ημέρες από την ημέρα εξετάσεως του 
μαθήματος. 

ιβ) Κατά την εξέταση ο σπουδαστής οφείλει να τηρεί 
τους κανόνες της ορθής ακαδημαϊκής συμπεριφοράς, 
άλλως ο εξεταστής μπορεί να παίρνει ανάλογα μέτρα 
σύμφωνα με το άρθρο 9 του παρόντος κανονισμού. 

ιγ) Η Γραμματεία του Τμήματος γνωστοποιεί στον κάθε 
σπουδαστή τη βαθμολογία του και στην περίπτωση του 
βαθμού προόδου και στην περίπτωση του τελικού βαθμού 
σε όλα τα μαθήματα σε ειδικό έντυπο. 

3. Ο κάθε σπουδαστής εκπονεί μία πτυχιακή εργασία, 
ατομικά ή ομαδικά. Η εργασία αυτή αξιολογείται και ο 
σπουδαστής βαθμολογείται με Βαθμό Πτυχιακής Εργα¬ 
σίας πάλι στην κλίμακα 0 -10 με ένα δεκαδικό ψηφίο όπως 
και στην περίπτωση του βαθμού μαθήματος. 

4. Το άθροισμα των βαθμών όλων των εξαμηνιαίων μα¬ 
θημάτων διαιρούμενο δια του αριθμού των μαθημάτων δί¬ 
δει τον Συντελεστή X. Ο βαθμός της Πτυχιακής Εργασίας 
δίδει τον Συντελεστή Ψ. 

Ο βαθμός Πτυχίου του κάθε σπουδαστή προκύπτει από 
τους συντελεστές X και Ψ ως εξής: 

ΒΑΘΜΟΣ ΠΤΥΧΙΟΥ = X. (80 %) + Ψ. (20%) 

Ο βαθμός Πτυχίου στρογγυλοποιείται σε δεκαδικό με 
ένα δεκαδικό ψηφίο όπως έχει περιγράφει παραπάνω. 

5. Προϋπόθεση προκειμένου να καταστεί ένας σπουδα¬ 
στής πτυχιούχος είναι να έχει εκπληρώσει όλες τις υπο¬ 
χρεώσεις του που απορρέουν από το Πρόγραμμα σπου¬ 
δών. 

Άρθρο 7 

ΧΟΡΗΓΟΥΜΕΝΟΙ ΤΙΤΛΟΙ 

Στους Σπουδαστές του Τμήματος χορηγούνται οι εξής 
τίτλοι: 

α) Βεβαίωση σπουδαστικής καταστάσεως 
β) Αποδεικτικό Σπουδών / Πιστοποιητικό Αποφοίτησης 
γ) Πτυχίο 

δ) Αντίγραφο Πτυχίου. 

Άρθρο 8 

ΤΗΡΟΥΜΕΝΑ ΒΙΒΛΙΑ / ΣΤΟΙΧΕΙΑ 

Γ ια την εγγραφή και την τήρηση των λεπτομερειακών 
στοιχείων εγγραφής φοίτησης και επίδοσης των σπουδα¬ 
στών τηρούνται από το Τμήμα τα εξής βιβλία και στοιχεία: 
σ) Μητρώο Σπουδαστών Τμήματος 
β) Φάκελος με Δελτία Παρουσιών 
γ) Μητρώο πτυχιούχων 
δ) Βιβλίο Αποδεικτικών Σπουδών 
ε) Πρωτόκολλο 

στ) Βιβλίο Πρακτικών του Συλλόγου Καθηγητών του 
Τμήματος 

ζ) Ατομικά στοιχεία σπουδαστών (καρτέλες ή δελτία 
φοιτήσεως σπουδαστή κτλ.). Τ α στοιχεία αυτά είναι απόρ¬ 
ρητα αλλά κάθε σπουδαστής μπορεί να λαμβάνει γνώση 
μόνο των δικών του στοιχείων ύστερα από αίτησή του 
προς τον Υπεύθυνο του Τμήματος, 
η) Φάκελος με Μητρώα Πτυχιακών Εργασιών 

Άρθρο 9 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΣΠΟΥΔΑΣΤΩΝ 
ΤΟΥΤΜΗΜΑΤΟΣ 

Ως προς τα θέματα που δεν καλύπτονται ειδικά στα άρ- 

θρα του παρόντος κανονισμού, ισχύουν οι διατάξεις του 
Κανονισμού Σπουδών της Παιδαγωγικής Τεχνικής Σχο¬ 
λής (ΠΑ.ΤΕ.Σ) της ΣΕΛΕΤΕ. 

Άρθρο 10 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΚΑΘΗΓΗΤΩΝ 

ΤΟΥ ΤΜΗΜΑΤΟΣ ΓΕΤΕ ΩΣ ΠΡΟΣ ΤΗΝ ΕΚΠΑΙΔΕΥΤΙΚΗ 
ΔΙΑΔΙΚΑΣΙΑ 

Ως προς αυτά τα θέματα ισχύουν για το Τμήμα ΓΕΤΕ τα 
προβλεπόμενα στον Κανονισμό Σπουδών της Παιδαγωγι¬ 
κής Τεχνικής Σχολής (ΠΑ.ΤΕ.Σ) της ΣΕΛΕΤΕ. 

Άρθρο 11 
ΤΥΠΟΣ ΠΤΥΧΙΟΥ 

Ο τύπος πτυχίου που χορηγεί η ΠΑΤΕΣ στους απόφοι¬ 
τους του Τμήματος ΓΕΤΕ είναι ο ακόλουθος: 

ΕΛΛΗΝΙΚΗ ΔΗΜΟΚΡΑΤΙΑ 
ΣΧΟΛΗ ΕΚΠΑΙΔΕΥΤΙΚΩΝ ΛΕΙΤΟΥΡΓΩΝ 
ΕΠΑΓΓΕΛΜΑΤΙΚΗΣ ΚΑΙ ΤΕΧΝΙΚΗΣ ΕΚΠΑΙΔΕΥΣΕΩΣ 
(Σ.Ε.Λ.Ε.Τ.Ε) 

ΠΑΙΔΑΓΩΓΙΚΗ ΤΕΧΝΙΚΗ ΣΧΟΛΗ (ΠΑΤΕΣ) 
ΑΘΗΝΩΝ ή ΘΕΣΣΑΛΟΝΙΚΗΣ 

ΤΜΗΜΑ ΓΕΝΙΚΗΣ ΤΕΧΝΟΛΟΓΙΑΣ 

ΠΤΥΧΙΟ ΕΙΔΙΚΕΥΣΗΣ ΣΤΗ ΠΑΙΔΑΓΩΓΙΚΗ ΚΑΙ ΔΙΔΑΚΤΙΚΗ 
ΤΗΣ ΤΕΧΝΟΛΟΓΙΑΣ 

Αριθμός Πτυχίου:. 

Ακαδ. Έτος Αποφοίτησης:. 

Ο/Η (όνομα - επώνυμο) του (πατρώνυμο), από (τόπο 
γεννήσεως) πτυχιούχος του Τμήματος (αναφέρεται το 
τμήμα από το οποίο απέκτησε τη βασική του ειδικότητα) 
του (αναφέρεται η σχολή ή και το ίδρυμα Τριτοβάθμιας 
εκπαίδευσης στο οποίο ανήκει το Τμήμα) φοίτησε στο 
Τμήμα Παιδαγωγικής και Διδακτικής της Τεχνολογίας 
(Αθηνών ή Θεσσαλονίκης) και μετά τη νόμιμη δοκιμασία 
τελείωσε τις σπουδές του /της και κρίθηκε άξιος / α του 
παρόντος Πτυχίου Παιδαγωγικής και Διδακτικής της Τε¬ 
χνολογίας (τίθεται η ημερομηνία της σχετικής πράξεως 
του Συλλόγου των καθηγητών του Τμήματος) με βαθμό 
(τίθεται ο χαρακτηρισμός και ο βαθμός). 

Τόπος (αναγράφεται ο τόπος) ημερομηνία (τίθεται η 
ημερομηνία) 

Ο Διευθυντής της ΠΑΤΕΣ Ο ΠροϊστάμενοςτουΤμήματος 
(Υπογραφή και ονοματεπώνυμο ολογράφως) 

Ο Πρόεδρος 

του Διοικητικού Συμβουλίου 
(Υπογραφή και ονοματεπώνυμο ολογράφως) 

Άρθρο 12 

ΤΕΛΙΚΕΣ ΔΙΑΤΑΞΕΙΣ 

1. Κάθε ζήτημα που δημιουργείται κατά την εφαρμογή 
της αποφάσεως αυτής και δεν ρυθμίζεται από αυτήν ή τον 
Κανονισμό Σπουδώντης ΠΑ.ΤΕ.Σ ρυθμίζεται με απόφαση 
του Δ. Σ της ΣΕΛΕΤΕ μετά από εισήγηση του Συντονιστή 
των Τμημάτων ΓΕΤΕ μετά γνώμη των Συλλόγων Καθηγη¬ 
τών των Τμημάτων ΓΕΤΕ. 

2. Σε περίπτωση που δεν λειτουργεί Σύλλογος Καθηγη¬ 
τών στο Τμήμα λόγω ελλείψεως μόνιμου διδακτικού προ¬ 
σωπικού οι αποφάσεις που προβλέπεται να λαμβάνονται 
από τον Σύλλογο αυτόν λαμβάνονται από τον Προϊστάμε¬ 
νο του Τμήματος 


3. Αναπόσπαστο μέρος του παρόντος Κανονισμού 
Σπουδών αποτελείτο ΠαράρτημαΑ'το οποίο αναφέρεται 
στην Εκπόνηση της Πτυχιακής Εργασίας. 

ΚΑΝΟΝΙΣΜΟΣ ΣΠΟΥΔΩΝ 
ΠΑΡΑΡΤΗΜΑ Α' 

ΔΙΑΔΙΚΑΣΙΑ ΕΚΠΟΝΗΣΗΣ ΠΤΥΧΙΑΚΗΣ ΕΡΓΑΣΙΑΣ 

Α. ΣΚΟΠΟΣ 

Ο σκοπός της πτυχιακής εργασίας είναι να δώσει τη δυ¬ 
νατότητα στον σπουδαστή να ολοκληρώσει τις γνώσεις 
του και να παρουσιάσει τις ικανότητες του στη μελέτη, 
επεξεργασία αυτοτελών επιστημονικών θεμάτων που 
αφορούν την εκπαίδευση. 

Περιληπτικά, μέσω της πτυχιακής εργασίας, ο σπουδα¬ 
στής έχει τη δυνατότητα να ολοκληρώσει και να επεκτεί¬ 
νει τις γνώσεις του στο αντικείμενο των σπουδών του, 
όπως και να τις εφαρμόσει ή και να τις συνδυάσει στην πα¬ 
ραγωγή ενός πονήματος ευρύτερης εμβέλειας, στο 
οποίο κορυφώνεται η ολική προσπάθεια του για εξειδί- 
κευση στη Παιδαγωγική και Διδακτική της Τεχνολογίας. 

Β. ΕΙΔΗ, ΕΚΤΑΣΗ ΚΑΙ ΔΟΜΗ ΤΗΣ ΠΤΥΧΙΑΚΗΣ ΕΡ¬ 
ΓΑΣΙΑΣ 

1. Είδη Πτυχιακής Εργασίας 

Η πτυχιακή εργασία αφορά στη μελέτη ενός θέματος 
που πραγματοποιείται με επιστημονικές μεθόδους. Η 
πτυχιακή εργασία είναι ένα είδος ερευνητικής μελέτης, 
στα μέτρα που ορίζει η κάθε σχολή, τα αποτελέσματα της 
οποίας αξιολογούνται με επιστημονικά κριτήρια. Αντικεί¬ 
μενο της πτυχιακής εργασίας είναι οποιοδήποτε θέμα του 
οποίου η διερεύνηση κρίνεται ότι απαιτεί την εφαρμογή 
επιστημονικών μεθόδων και τεχνικών. Πτυχιακές εργα¬ 
σίες εκπονούνται σε όλα τα επίπεδα και από όλες τις επι¬ 
στήμες· της φύσης, της κοινωνίας και του ανθρώπου και 
σε όλα τα είδη της έρευνας: εμπειρική, πειραματική, ερ¬ 
γαστηριακή, βασική, εφαρμοσμένη κτλ. Σε ό,τι μας αφο¬ 
ρά, η έμφαση δίδεται στην επιλογή και διεύρυνση θεμά¬ 
των τα οποία σχετίζονται με την θεματική του προγράμ¬ 
ματος σπουδών του θεσμού της «Γενικής Τεχνολογίας». 
Είναι οι εργασίες που στοχεύουν στη μελέτη ή και την επί¬ 
λυση ενός συγκεκριμένου σχολικού προβλήματος, π.χ 
την αξιολόγηση ενός εκπαιδευτικού θεσμού ή ενός προ¬ 
γράμματος σπουδών ή μέσων και τρόπων διδασκαλίας 
κ.λ.π καθώς και στη μελέτη συναφών με τη θεματική του 
προγράμματος της «Γενικής Τεχνολογίας» θεωρητικών 
θεμάτων με φιλοσοφικές, κοινωνιολογικές, παιδαγωγικές 
αναφορές και προεκτάσεις. 

2. Έκταση 

Η έκταση μιας πτυχιακής εργασίας ποικίλει ανάλογα με 
το είδος της, το βάθος και το εύρος του υπό μελέτη θέ¬ 
ματος. Πάντως, κατά κανόνα, μία σοβαρή εργασία δεν 
μπορεί να είναι μικρότερη των 50 δακτυλογραφημένων 
σελίδων. Αυτό βέβαια δεν είναι απόλυτος κανόνας. 

3. Δομή 

Μια πτυχιακή εργασία δομείται συνήθως ως εξής: α) Ει¬ 
σαγωγή, β) Βιβλιογραφική επισκόπηση, γ) Σχεδιασμός, 
Μεθοδολογία και Τεχνικές της έρευνας, δ) Τα αποτελέ¬ 
σματα της έρευνας και η τεκμηρίωση τους, ε) Βιβλιογρα¬ 
φία, στ) Παραρτήματα (αν υπάρχουν). 

α) Εισαγωγή 

Στην Εισαγωγή περιγράφεται το αντικείμενο, και ο σκο¬ 
πός της έρευνας, η σημασία της (ερευνητική και πρακτι¬ 
κή), καθώς και οι συνθήκες διεξαγωγής της. Στην Εισα- 

γωγή διατυπώνεται η υπόθεση εργασίας της έρευνας και 
δικαιολογείται η επιλογή του θέματος. 

β) Βιβλιογραφική επισκόπηση 

Σύντομη επισκόπηση της βασικής βιβλιογραφίας που 
χρησιμοποιήθηκε για το σχεδίασμά και τη διεξαγωγή της 
έρευνας και τη συγγραφή της πτυχιακής εργασίας. 

γ) Σχεδιασμός, Μεθοδολογία και Τεχνικές 

Σχεδιασμός του ερευνητικού έργου - καθορισμός των 
σταδίων - φάσεων του -. Παρουσίαση (και δικαιολόγηση) 
της μεθοδολογίας (του τρόπου προσέγγισης του θέμα¬ 
τος) και των τεχνικών που χρησιμοποιήθηκαν για τη διε¬ 
ξαγωγή της μελέτης (έρευνας). Η μεθοδολογία και οι τε¬ 
χνικές δεν είναι αυθαίρετες. Συναρτώνται με το αντικεί¬ 
μενο (θέμα), το είδος και το σκοπό της μελέτης. Π.χ η 
μελέτη ενός θεωρητικού θέματος, συνήθως δεν προϋπο¬ 
θέτει την εμπειρική έρευνα με ερωτηματολόγιο - χωρίς 
αυτό να σημαίνει ότι δεν χρειάζεται η αναφορά σε απο¬ 
τελέσματα συγκεκριμένων εμπειρικών ερευνών. Αντίθε¬ 
τα, η συγκεκριμένη εμπειρική έρευνα π.χ η έρευνα για τη 
στάση των μαθητών απέναντι στο μάθημα της τεχνολο¬ 
γίας, καθιστά αναγκαία αυτή τη μέθοδο και τις τεχνικές 
της. 

δ) Τα αποτελέσματα της μελέτης (έρευνας) και η τεκ¬ 
μηρίωσή τους 

Το μέρος αυτό αποτελεί τον κορμό της πτυχιακής ερ¬ 
γασίας. Σε αυτό το μέρος της εργασίας γίνεται η αναλυτι¬ 
κή παρουσίαση των αποτελεσμάτων της έρευνας, γίνεται 
η επεξεργασία και ανάλυση των δεδομένων και των ευρη¬ 
μάτων της, με αναγκαία βιβλιογραφική τεκμηρίωση τους 
- εκτός από σπάνιες περιπτώσεις που η βιβλιογραφική 
τεκμηρίωση δεν είναι απαραίτητη. 

Στο σημείο αυτό είναι χρήσιμο να σημειωθεί ότι οι βι¬ 
βλιογραφικές αναφορές που γίνονται στην εργασία θα 
πρέπει να έχουν την απαιτούμενη ακρίβεια και πληρότη¬ 
τα, που σημαίνει ότι σε κάθε περίπτωση αναφέρεται: 

1) Το ονοματεπώνυμο του συγγραφέα (ή συγγραφέ¬ 
ων), 2) Η χρονολογία της έκδοσης 3) Οπλήρηςτίτλοςτου 
συγγράμματος στο οποίο αναφερόμαστε, 4) Το ονομα¬ 
τεπώνυμο του μεταφραστή εάν πρόκειται για μετάφρα¬ 
ση, 5) Ο εκδοτικός οίκος ή ο εκδότης 6) Ο τόπος (χώρα) 
στην οποία εκδόθηκε το σύγγραμμα 7) Η σελίδα στην 
οποία αναφέρεται η παραπομπή, 8) Στην περίπτωση που 
αναφερόμαστε σε δημοσίευση περιοδικού, σημειώνεται 
μαζί με το όνομα του συγγραφέα και τον τίτλο της δημο¬ 
σίευσης και ο τίτλος του περιοδικού, το τεύχος, η χρονο¬ 
λογία και φυσικά η σελίδα στην οποία αναφέρεται η πα¬ 
ράθεση. 

Σημείωση: Η επί λέξει ακριβής παράθεση τμήματος του 
συγγράμματος, τίθεται πάντα σε εισαγωγικά 

ε) Συμπεράσματα - Προτάσεις 

Το μέρος αυτόν περιέχει έκθεση των βασικών συμπε¬ 
ρασμάτων της έρευνας, συνοδευόμενη από υποδείξεις 
για την (ενδεχόμενη) περαιτέρω μελέτη του θέματος, κα¬ 
θώς και προτάσεις για την θεωρητική ή και πρακτική αξιο¬ 
ποίηση των αποτελεσμάτων καιτων ευρημάτων της μελέ¬ 
της - έρευνας. Στα «Συμπεράσματα» είναι σκόπιμο να 
υπάρχει και μία εκτίμηση για την ορθότητα της υπόθεσης 
εργασίας (την ολική ή μερική επαλήθευση της), καθώς και 
για τη μεθοδολογία και τις τεχνικές που επιλέχθηκαν και 
εφαρμόστηκαν. 

στ) Βιβλιογραφία 

Παράθεση όλων των αναγκαίων στοιχείων της βιβλιο¬ 
γραφίας στην οποία ο συγγραφέας παραπέμπει. 


Γ. ΠΩΣ ΕΠΙΛΕΓΕΤΑΙ / ΠΩΣ ΑΝΑΤΙΘΕΤΑΙ ΤΟ ΘΕΜΑ ΤΗΣ 
ΠΤΥΧΙΑΚΗΣ 

1. Επιλογή 

Εφόσον η πτυχιακή εργασία αποτελεί αναπόσπαστο μέ¬ 
ρος των σπουδών ειδίκευσης του κάθε σπουδαστή στο 
Τμήμα ΓΕΤΕ, η επιλογή του θέματος πρέπει να αντανακλά 
την προσωπική προτίμηση και τα προσωπικά, επιστημονι¬ 
κά και επαγγελματικά ενδιαφέροντα του κάθε σπουδα¬ 
στή. Με αυτή τη λογική ο σπουδαστής έχει καθοριστικό 
ρόλο στην επιλογή του θέματος που θα επεξεργαστεί ως 
πτυχιακή εργασία. 

Η επιλογή θα γίνεται από κατάλογο θεμάτων που θα έχει 
προετοιμάσει το Τμήμα, μετά από προτάσεις των καθη¬ 
γητών που διδάσκουν στο Τμήμα και έχει εγκρίνει ο Σύλ¬ 
λογος των Καθηγητών του Τμήματος (ΤΡΑΠΕΖΑ ΘΕΜΑ¬ 
ΤΩΝ) . Ακόμη η εργασία μπορεί να προκύψει από πρόταση 
που διατυπώνεται από μέρους του σπουδαστή, η οποία 
εγκρίνεται από το Σύλλογο των Καθηγητών του Τμήμα¬ 
τος. Ο κατάλογος εγκεκριμένων θεμάτων πτυχιακών ερ¬ 
γασιών ανακοινώνεται έγκαιρα, ώστε να ενημερώνονται 
οι σπουδαστές. 

2. Ανάθεση 

Η ενεργοποίηση της επιλογής, μετά την ανωτέρω διαδι¬ 
κασία, γίνεται με πράξη ανάθεσης της συγκεκριμένης 
πτυχιακής εργασίας. Η ανάθεση αυτή γίνεται με γραπτή 
απόφαση του Προϊσταμένου του Τμήματος. Με την πρά¬ 
ξη αυτή ορίζονται και λεπτομέρειες σχετικές με το είδος 
της εργασίας, τον τρόπο και τη μεθοδολογία εκπόνησης 
κτλ. 

3. Ομαδικές Εργασίες 

Η εργασία αυτή θα είναι ατομική. Σε ειδικές περιπτώ¬ 
σεις μπορεί να είναι ομαδική εφόσον ρητά αναφέρεται 
αυτό στην τράπεζα θεμάτων. Στην περίπτωση της ομαδι¬ 
κής εργασίας όλα τα μέλη της ομάδας βαθμολογούνται 
με τον ίδιο βαθμό ενώ ο μέγιστος αριθμός σπουδαστών 
που μπορεί να αποτελέσει ομάδα είναι δύο. 

Δ. ΠΩΣ ΕΠΟΠΤΕΥΕΤΑΙ Η ΠΤΥΧΙΑΚΗ ΕΡΓΑΣΙΑ 

Κατά την εκπόνηση της πτυχιακής εργασίας, ο κάθε 
σπουδαστής καθοδηγείται και υποστηρίζεται από έναν 
«Επόπτη Καθηγητή» ο οποίος ορίζεται με την παραπάνω 
πράξη ανάθεσης. Η επιλογή του Επόπτη Καθηγητή γίνε¬ 
ται με απόφαση του Συλλόγου Καθηγητώντου Τμήματος, 
με ένα συνδυασμό κριτηρίων, τα οποία άπτονται της σχέ¬ 
σης του με το συγκεκριμένο εξειδικευμένο αντικείμενο, 
του ενδιαφέροντος του για το συγκεκριμένο θέμα, της δυ¬ 
νατότητας συνεργασίας του με τον συγκεκριμένο σπου¬ 
δαστή κ.ο.κ. 

Ε. ΧΡΟΝΙΚΑ ΟΡΙΑ ΠΑ ΤΗΝ ΕΚΠΟΝΗΣΗ ΚΑΙ ΚΑΤΑΘΕΣΗ 
/ΥΠΟΣΤΗΡΙΞΗ 

Η ανάθεση εκπόνησης της πτυχιακής εργασίας μπορεί 
να γίνει μόνο μετά την έναρξη των μαθημάτωντου Β’ Εξα¬ 
μήνου σπουδών για τον συγκεκριμένο σπουδαστή. 
Οπωσδήποτε η ολοκλήρωση της πρέπει να γίνει μέσα στα 
όρια που προβλέπονται από την παράγραφο 6 του άρ¬ 
θρου 5 του Κανονισμού Σπουδών. 

ΣΤ. ΚΑΤΑΘΕΣΗ / ΥΠΟΣΤΗΡΙΞΗ / ΕΓΚΡΙΣΗ ΤΗΣ ΠΤΥΧΙΑ¬ 
ΚΗΣ ΕΡΓΑΣΙΑΣ 

Ότανοσπουδαστήςέχειολοκληρώσειτηνεργασίατου, 
την καταθέτει με αίτηση του στη Γραμματεία του Τμήμα¬ 
τος σε τέσσερα αντίτυπα. Η εργασία πρέπει να είναι δα¬ 
κτυλογραφημένη και οι σελίδες της δεμένες. Με πράξη 
του Συλλόγου Καθηγητών του Τμήματος, ορίζεται Επι¬ 
τροπή Αξιολόγησης της εργασίας, η οποία αποτελείται 

από τον Επόπτη Καθηγητή, ως Πρόεδρο και δύο Μέλη 
από το διδακτικό προσωπικό του Τρήματος, που έχουν ει¬ 
δικότητες συγγενείς προς ,το αντικείμενο της εργασίας. 
Ενώπιον της τριμελούς Επιτροπής - και με ημερομηνία 
που προσδιορίζεται - ο σπουδαστής παρουσιάζει και υπο¬ 
στηρίζει την εργασία του. Κατόπιν, η Επιτροπή συντάσσει 
πρακτικό επί ειδικού εντύπου στο οποίο, εκτός των παρα- 
τηρήσεωντου, κάθε μέλος της επιτροπής βαθμολογεί την 
εργασία, με βαθμό ακέραιο ή του ενός δεκαδικού ψηφίου 
στην κλίμακα 1-10.0 μέσος όρος των τριών βαθμών, απο¬ 
τελεί τον βαθμό της Πτυχιακής Εργασίας. Η εργασία θε¬ 
ωρείται ότι εγκρίνεται, αν ο μέσος όρος είναι 5 και άνω, 
άλλως θεωρείται ως απορριφθείσα. Είναι δυνατόν, η Επι¬ 
τροπή να συστήσει στον σπουδαστή βελτιώσεις στην ερ¬ 
γασία και να την επανακρίνει. Οι παρουσιάσεις είναι ανοι¬ 
κτές για όλους τους σπουδαστές και καθηγητές της Σχο¬ 
λής, που μπορούν να συμμετέχουν επίσης με 
διευκρινιστικές ερωτήσεις -παρατηρήσεις. 

Ζ. ΑΡΧΕΙΟ / ΒΑΣΗ ΘΕΜΑΤΩΝ ΠΤΥΧΙΑΚΩΝ ΕΡΓΑΣΙΩΝ 

Για την καλύτερη παρακολούθηση των πτυχιακών ερ¬ 
γασιών, τηρούνται στο Τμήμα τρία επιμέρους αρχεία- 1) 
Αρχείο με τα πιθανά θέματα πτυχιακών εργασιών (ΤΡΑ¬ 
ΠΕΖΑ ΘΕΜΑΤΩΝ), το οποίο καταρτίζεται αρχικά αλλά και 
εμπλουτίζεται συνεχώς μετά από προτάσεις του διδακτι¬ 
κού προσωπικού αλλά και των σπουδαστών, 2) Αρχείο με 
τις εργασίες που έχουν ανατεθεί άλλα δεν έχουν ακόμη 
υποστηριχθεί και 3) Αρχείο θεμάτων που έχουν ήδη απο- 
τελέσει αντικείμενο ολοκληρωμένης πτυχιακής εργα¬ 
σίας. 

Η. ΟΡΓΑΝΩΣΗ ΒΙΒΛΙΟΘΗΚΗΣ ΠΤΥΧΙΑΚΩΝ ΕΡΓΑΣΙΩΝ 

Οι ίδιες οι πτυχιακές εργασίες τηρούνται στη μορφή 
«Βιβλιοθήκης Πτυχιακών Εργασιών τμήματος ΓΕΤΕ» σε 
χώρο που θα διαμορφωθεί για το σκοπό αυτό στο κάθε 
Τμήμα. Η Βιβλιοθήκη αυτή θα είναι στη διάθεση των σπου¬ 
δαστών. ώστε να ενημερώνονται για τα αντικείμενα που 
έχουν ήδη τύχει επεξεργασίας και να αξιοποιούν στο 
πλαίσιο των σπουδών τους, τις γνώσεις και πληροφορίες, 
ερευνητικές και μη, που έχουν προκύψει μέσω των προη¬ 
γούμενων πτυχιακών εργασιών. 

θ. ΑΛΛΕΣ ΠΡΟΒΛΕΨΕΙΣ 

Κάθε θέμα που προκύπτει σε σχέση με τις πτυχιακές ερ¬ 
γασίες και δεν καλύπτεται από τις προβλέψεις του παρό¬ 
ντος Κανονισμού Σπουδών ρυθμίζεται με απόφαση του 
Συντονιστή Τμημάτων ΓΕΤΕ, μετά γνώμη του Συλλόγου 
Καθηγητών του κάθε τμήματος ΓΕΤΕ. 


Α/Α 

1 . 

2 . 

3 

4. 

5. 


6. 


ΜΕΡΟΣ III 

ΠΡΟΓΡΑΜΜΑ ΣΠΟΥΔΩΝ 

ΩΡΟΛΟΓΙΟ ΠΡΟΓΡΑΜΜΑ ΜΑΘΗΜΑΤΩΝ 
ΓΙΑ ΤΟ ΤΜΗΜΑ ΓΕΝΙΚΗΣ ΤΕΧΝΟΛΟΓΙΑΣ 

ΤΙΤΛΟΣ ΜΑΘΗΜΑΤΟΣ Α’ ΕΞΑΜΗΝΟ Β’ ΕΞΑΜΗΝΟ 


ΩΡΕΣ ΩΡΕΣ 

Ιστορία της Τεχνολογίας 2 2 

Φιλοσοφία της Τεχνολογίας - 2 

Παιδαγωγική - Διδακτική της 2 2 

Τεχνολογίας 

Τεχνολογία-Κοινωνία-Πολιτισμός 3 3 

Εξέλιξη της Παιδαγωγικής και 3 

Διδακτικής του Μαθήματος της 
Τεχνολογίας 

Σχεδιασμός και Οργάνωση - 2 


Α/Α ΤΙΤΛΟΣ ΜΑΘΗΜΑΤΟΣ Α’ ΕΞΑΜΗΝΟ Β’ ΕΞΑΜΗΝΟ 

ΩΡΕΣ ΩΡΕΣ 


7. 

Εργαστηρίου Γενικής Τεχνολογίας 
Ειδική Διδακτική του Μαθήματος 

4 

4 

8. 

της Τεχνολογίας 

Σύγχρονη Εκπαιδευτική Τεχνολογία, 

2 

2 

9. 

Πολυμέσα - Διαδίκτυα 

Εκπαιδευτική Έρευνα 

2 

_ 

10. 

Μορφές Οργάνωσης Εργασίας και 

2 

2 

11. 

Νέες Τεχνολογίες 

Τεχνολογικές Γνώσεις και 
Δεξιότητες: 

α) Τεχνολογία παραγωγής και 
μεταφοράς ενέργειας 

2 



β) Τεχνολογία επικοινωνιών και 
πληροφόρησης. 

_ 

2 


γ) Τεχνολογία μεταφορών - 
κυκλοφορίας 

_ 

2 


δ) Τεχνολογία κατασκευών 

2 

- 


ε) Τεχνολογία ηλεκτρονικής και 
συστημάτων ελέγχου 

2 

_ 


στ) Μηχανοτρονική/Νευρωνικά 
Δίκτυα/Τεχνητή Νοημοσύνη 

_ 

2 


ΣΥΝΟΛΟ 

26 

25 


1. Τίτλος Μαθήματος: Ιστορία της Τεχνολογίας 

Α' Εξάμηνο/Ώρες 2 

Β' Εξάμηνο/Ώρες 2 

Σκοπός: 

Σκοπόςτου μαθήματος «Ιστορίατης Τεχνολογίας» είναι 
η διαμόρφωση μιας συνολικής αντίληψης για το περιεχό¬ 
μενο της τεχνολογίας και γιατη σχέση της τεχνολογίας με 
την κοινωνία, την επιστήμη, την τέχνη και τον άνθρωπο, 
αλλά και η ανάδειξη της σχέσης που συνδέει την αρχαία 
με τη σύγχρονη τεχνολογία και αποκαθιστά τη συνέχεια 
της τεχνικής σκέψης του ανθρώπου. 

Περιεχόμενο: 

1. Οι σημαντικότερες φάσεις και τομείς εξέλιξης της τε¬ 
χνολογίας από τις πρωταρχικές μορφές της μέχρι σήμε¬ 
ρα, με έμφαση στην εποχή που άρχισε με τη βιομηχανική 
επανάσταση. 

2. Η σχέση επιστήμης (έρευνας) και τεχνολογίας, ειδι¬ 
κότερα από τη βιομηχανική επανάσταση και μετά με έμ¬ 
φαση στην εποχή μας, οριζόμενη ως εποχή της επιστη¬ 
μονικό-τεχνικής επανάστασης. 

3. Επιπτώσεις της τεχνολογικής εξέλιξης στη σχέση αν¬ 
θρώπου και φύσης, με σύντομη αναφορά στο οικολογικό 
πρόβλημα. 

4. Η τεχνολογία και η εξέλιξη της στην ελληνική αρχαιό¬ 
τητα και στο βυζάντιο έως και το 19ο αιώνα. 

5. Γενική θεώρηση του τεχνολογικού τοπίου της σημε¬ 
ρινής Ελλάδας. 

Στην πορεία ανάπτυξης του θέματος θα αποσαφηνι¬ 
στούν βασικές έννοιες όπως: τεχνική, τεχνολογία, επι¬ 
στήμη, έρευνα, βιομηχανική επανάσταση, επιστημονικό- 
τεχνική επανάσταση, κτλ. 

2.Τίτλος Μαθήματος: Φιλοσοφία της Τεχνολογίας 

Β' Εξάμηνο/Ώρες 2 

Σκοπός: 

Το μάθημα της Φιλοσοφίας της Τεχνολογίας έχει ως σκο¬ 
πό να εξοικειώσει τον εκπαιδευόμενο με το φιλοσοφικό 
προβληματισμό πάνω στο ζήτημα της τεχνολογίας (στις 
δυνατότητες που προσφέρει και στα προβλήματα που θέ- 

τει για τον άνθρωπο, την κοινωνία και τη φύση), ώστε αυτός 
να συνειδητοποιήσει την προσωπική του ευθύνη απέναντι 
στο ζήτημα και να διαμορφώσει τεκμηριωμένη άποψη για 
την αντιμετώπιση των σχετικών με αυτό προβλημάτων. 

Περιεχόμενο: 

1. Οι διάφορες εννοιολογικές προσεγγίσεις του όρου 
«τεχνολογία» (τεχνολογία ως ανθρώπινη δραστηριότητα, 
ως αντικείμενο, ως γνώση, ως σύστημα, ως κοινωνική - 
πολιτισμική δύναμη, ως αξία, κτλ.). 

2. Η επιστημολογική - γνωσιολογική θεώρηση της τε¬ 
χνολογίας και η σχέση της με την επιστήμη. 

3. Η ανθρωπολογική διάσταση της τεχνολογίας, η σχέ¬ 
ση τεχνολογίας και δημιουργικότητας και η οριοθέτηση 
τεχνολογίας και τέχνης. 

4. Οι διάφορες σκοπιές θεώρησης της σχέσης του αν¬ 
θρώπου προς τη φύση και εννοιολόγησης της τεχνολογι¬ 
κής προόδου. 

5. Η σχέση της τεχνολογίας προς την εξουσιαστικότητα 
και τη βούληση για δύναμη. 

6. Η κοινωνική διάσταση της τεχνολογίας και τα ηθικά 
ζητήματα που θέτει μία ορισμένη χρήση της σε σχέση με 
τον άνθρωπο, την κοινωνία και τη φύση. 

7. Η σχέση τεχνολογίας και γλώσσας (κώδικες σημα¬ 
σιών). 

8. Τα πολιτικά ζητήματα που θέτει η τεχνολογία και ο 
έλεγχος της από την κοινωνία. 

9. Η σχέση τεχνολογίας και ιδεολογίας (αμερικάνικος 
φιλελευθερισμός, δημοκρατική θεωρία κτλ.). 

10. Η σχέση της τεχνολογίας προς το πνεύμα πολιτι¬ 
σμού ενός λαού και τις πολιτισμικές αξίες μιας κοινωνίας 
και μιας εποχής. 

Εργαστήριο Φιλοσοφίας της Τεχνολογίας 

Το αντικείμενο της φιλοσοφίας της τεχνολογίας είναι 
σχετικά νέο και η ανάπτυξη του απαιτεί συστηματική έρευ¬ 
να, τεκμηρίωση και κριτική ενασχόληση. Γιατο σκοπό αυτό 
θα λειτουργήσει το «Εργαστήριο Φιλοσοφίας της Τεχνολο¬ 
γίας» το οποίο παράλληλα προς τις διδακτικές ανάγκες του 
προγράμματος θα καλύπτει και τις ερευνητικές ανάγκες 
του φιλοσοφικού αυτού πεδίου στο οποίο εντάσσεται και η 
αποτίμηση της τεχνολογίας (ΙοοΙτηοΙοργ βδδθδεπίθηΐ). 

Ξεπερνώντας το παραδοσιακό μοτίβο της «από καθέ- 
δρας διδασκαλίας της φιλοσοφίας,» το εργαστήριο υλο¬ 
ποιεί τις αρχές της ενεργούς παιδαγωγικής και καθιστά 
τον διδασκόμενο ενεργό μέτοχο του φιλοσοφικού διαλό¬ 
γου και του «φιλοσοφείν» περί την τεχνολογία. Παράλλη¬ 
λα, στο εργαστήριο γίνεται συστηματική συγκέντρωση 
και ταξινόμηση της σχετικής βιβλιογραφίας, μετάφραση 
επιλεγμένων κειμένων ή παραθεμάτων, γλωσσολογική, 
ετυμολογική και πραγματολογική διερεύνηση εννοιών, 
ανάλυση φιλοσοφικών κειμένων και συζήτηση πάνω στη 
μέθοδο με την οποία προσεγγίζουμε αυτά τα κείμενα και 
αποτιμούμε τηνεγκυρότητατων θέσεων που εκφράζουν. 

3. Τίτλος Μαθήματος: Παιδαγωγική-Διδακτική της Τε¬ 
χνολογίας 

Α' Εξάμηνο/Ώρες 2 

Β' Εξάμηνο/Ώρες 2 

Σκοπός: 

Το μάθημα «Παιδαγωγική - Διδακτική της Τεχνολογίας» 
έχει ως σκοπό να καταστήσει τον εκπαιδευόμενο γνώστη 
και επιδέξιο λειτουργό της παιδαγωγικής και διδακτικής 
της τεχνολογίας και των θεωριών μάθησης που την στη¬ 
ρίζουν, καθώς και της συσχέτισης της θεωρίας με την δι¬ 
δακτική πράξη και έρευνα. 


Περιεχόμενο: 

1. Η ταυτότητα της παιδείας στην τεχνολογία (ορισμός 
και σύγκριση με άλλους ορισμούς, ουσιώδη χαρακτηρι¬ 
στικά, κατάδειξη της ιδιαιτερότητας, βιβλιογραφική τεκ¬ 
μηρίωση). 

2 . Ο ρόλος της συνολικής ανάπτυξης του μαθητή στο 
πρόγραμμα της τεχνολογίας (έννοια της συνολικής ανά¬ 
πτυξης, παιδαγωγική, ψυχολογική και κοινωνική τεκμη¬ 
ρίωση της έννοιας, συγκεκριμένες-παρατηρήσιμες συ¬ 
μπεριφορές που πρέπει να παρέχει το πρόγραμμα). 

3. Η σχέση «δασκαλοκεντρισμού» και «μαθητοκεντρι- 
σμού» στο πρόγραμμα της τεχνολογίας (ποιοι παράγο¬ 
ντες προσδιορίζουν τη σχέση, πως πρέπει αυτή να εξελίσ¬ 
σεται και να αντανακλάται στο πρόγραμμα, τεκμηρίωση). 

4. Κριτήρια και τρόπος επιλογής - οργάνωσης του γνω¬ 
στικού αντικειμένου στο μάθημα της τεχνολογίας στη 
δευτεροβάθμια βαθμίδα. 

5. Κριτήρια και τρόπος επιλογής - οργάνωσης των διδα¬ 
κτικών μεθόδων στο μάθημα της τεχνολογίας. 

6 . Η σχέση περιεχομένου (ΙιβΓά οοπΙθπΙ & ρΐΌΟΘδδ οοπ- 
ΐθπΐ) και μεθόδου στο μάθημα της τεχνολογίας (πώς πρέ¬ 
πει να χειριστούμε αυτή τη σχέση και πως αυτή διαμορ¬ 
φώνεται ανά τάξη). 

7. Η αξιολόγηση του προγράμματος στο μάθημα της τε¬ 
χνολογίας. 

8. Η αξιολόγηση του μαθητή στο πρόγραμμα της τεχνο¬ 
λογίας (θέσεις ΜβδΙονν, Ρί30θί, Ν/γροΙε^γ, Βγοιίθι·, ΒΚίπηθτ. 
ΗορθΓε και γενικότερα των μπιχεβιοριστών, των ψυχανα¬ 
λυτών, των οικοδομιστών/οοηδίΓυοΙίνίδ 13 , καιτων φαινομε¬ 
νολογιών) . 

9. Η μαθησιακή - διδακτική ψυχολογία του ΒΓυπθΓ και οι 
εφαρμογές της στο πρόγραμμα της τεχνολογίας. 

10. Οι διδακτικές αρχές του 639110 και η αξιοποίηση 
τους στο πρόγραμμα της τεχνολογίας. 

11. Η σημασία της φιλοσοφικής παιδαγωγικής στο μά¬ 
θημα της τεχνολογίας (πως οι διάφορες έννοιες της φι¬ 
λοσοφίας της παιδείας, της φιλοσοφικής ανθρωπολογίας 
και της φιλοσοφίας της τεχνολογίας σχετίζονται με το μά¬ 
θημα). 

12. Η σημασία της εμπειρικής παιδαγωγικής στο μάθη¬ 
μα της τεχνολογίας (σε τι διαφέρει από την προηγούμενη, 
πόσο βασίζεται στο δάσκαλο και στο παιδαγωγικό του αι¬ 
σθητήριο, πως μπορεί να οργανώνεται, να ταξινομεί τα 
ευρήματα της και ναπροάγεται). 

13. Η σημασία της πειραματικής παιδαγωγικής στο μά¬ 
θημα της τεχνολογίας (απαιτούμενες υλικοτεχνικές συν¬ 
θήκες, τεκμηρίωση). 

14. Τεκμηρίωση και λήψη αποφάσεων στο πρόγραμμα 
της τεχνολογίας (τι ευκαιρίες δίνει το πρόγραμμα στο μα¬ 
θητή ώστε να συλλέγει πληροφορίες, να τις επεξεργάζε¬ 
ται και να αποφασίζει, συγκεκριμένες-παρατηρήσιμες συ¬ 
μπεριφορές). 

15. Τι σημασία έχει για τον μαθητή η δυνατότητα να πα¬ 
ρουσιάσει το έργο και την εργασία του στην τάξη ή ενώ¬ 
πιον ακροατηρίου. Παιδαγωγική, ψυχολογική, κοινωνική, 
μαθησιακή, αναπτυξιακή τεκμηρίωση. 

16. Η έννοια «ποιότητα» στο πρόγραμμα της τεχνολο¬ 
γίας. Συγκεκριμένα παραδείγματα από ποιοτικές και μη 
ποιοτικές δράσεις ή συμπεριφορές. 

17. Η έννοια της κριτικής σκέψης στο πρόγραμμα της 
τεχνολογίας (σύνδεση σκέψης και συναισθήματος στο 
πρόγραμμα, θεωρίες που τεκμηριώνουν τη σύνδεση - Ρί- 
39 βΐ κ.ά.). 

18. Αρχές και κριτήρια για την αυτοαξιολόγηση του δα¬ 
σκάλου στο πρόγραμμα της τεχνολογίας. Ανάπτυξη συ¬ 
γκεκριμένης μεθόδου. 

19. Συμβολή του προγράμματος της τεχνολογίας στη 
γλωσσική ανάπτυξη του παιδιού (ΟίιοπιεΚγ, Ν/γροε^γ, Ρί- 
αρθί κ.ά.). 

20. Η σχέση αλήθειας και αγαθού στο μάθημα της τε¬ 
χνολογίας (έννοια της γνώσης, η διαίρεση όντος και δέο¬ 
ντος, η γνώση ως δύναμη, η έννοια του αγαθού στον Πλά¬ 
τωνα, η εξέλιξη της έννοιας - ευρωπαϊκός διαφωτισμός, 
αρχή διαψευσιμότητας του Πόππερ, το μοντέλο των επι¬ 
στημονικών επαναστάσεων του Κυάη, κ.ά.). 

21. Η σχέση προοδευτικής εκπαίδευσης και παιδείας 
στην τεχνολογία σήμερα. 

4. Τίτλος Μαθήματος: Τεχνολογία - Κοινωνία - Πολιτι¬ 
σμός 

Α' Εξάμηνο/Ώρες 3 

Β' Εξάμηνο/Ώρες 3 

Σκοπός: 

Η διαμόρφωση από τους εκπαιδευόμενους πολύπλευ¬ 
ρα τεκμηριωμένης άποψης για το ρόλο της τεχνολογίας 
(και της εργασίας) στην ανάπτυξη της ανθρώπινης κοινω¬ 
νίας και του πολιτισμού, με έμφαση στην εποχή που δρο¬ 
μολογήθηκε με τη βιομηχανική επανάσταση, επακόλουθο 
της οποίας είναι ο σύγχρονος πολιτισμός με τις ιδιαιτερό¬ 
τητες και τα προβλήματα που δημιουργεί για τον άνθρω¬ 
πο (την κοινωνία, την ανθρωπότητα) και το μέλλοντου. 

Περιεχόμενο: 

1.0 ρόλος της τεχνολογικής εξέλιξης στη διαμόρφωση 
της ανθρώπινης κοινωνίας και στη μετάβαση του ανθρώ¬ 
που στον πολιτισμό (γενική θεώρηση). 

2. Η τεχνολογική εξέλιξη ως πλαίσιο αναφοράς για την 
περιοδολόγηση της ιστορίας του ανθρώπου: προβιομη¬ 
χανική εποχή (χειρωνακτική τεχνολογία), βιομηχανική 
εποχή (μηχανική τεχνολογία), «μεταβιομηχανική εποχή» 
(ηλεκτρονική τεχνολογία-πληροφορική). 

3. Ο ρόλος της τεχνολογίας στην εξέλιξη της σύγχρο¬ 
νης κοινωνίας και του σύγχρονου πολιτισμού. Κριτική θε¬ 
ώρηση του σύγχρονου (αστικού) πολιτισμού. 

4. Θετικές και αρνητικές επιπτώσεις της τεχνολογικής 
ανάπτυξης στη ζωή της κοινωνίας και του ανθρώπου. Η 
τεχνολογική ανάπτυξη είναι «ευλογία» ή «κατάρα»; 

5. Εργασιοκεντρική - τεχνοκρατική και ανθρωποκεντρι¬ 
κή αντίληψη για τον πολιτισμό. Η διάσπαση του πολιτι¬ 
σμού σε τεχνικό - υλικό πολιτισμό (οίνίΐίεαίίοπ) και σε πνευ¬ 
ματικό πολιτισμό (ουΙΙυΐΌ). Το φαινόμενο της αλλοτρίω¬ 
σης στις σύγχρονες κοινωνίες. 

6. Ο παραγωγικός και ο παιδαγωγικός-πολιτισμικός ρό¬ 
λος της εκπαίδευσης-παιδείας στη σύγχρονη κοινωνία. 

7. Τεχνολογική ανάπτυξη και κοινωνική πρόοδος. Εκ¬ 
συγχρονισμός και ανάπτυξη. Ερμηνείες του όρου «εκ¬ 
συγχρονισμός». 

8. Ο σημερινός ανθρώπινος πολιτισμός είναι οικουμενι¬ 
κός; Η ενότητα και η διάσπαση του ανθρώπινου είδους 
στο σύγχρονο κόσμο. 

9. Η Ελλάδα στο σύγχρονο κόσμο. 

5. Τίτλος Μαθήματος: Εξέλιξη της Παιδαγωγικής και 

Διδακτικής του Μαθήματος της Τεχνολογίας 

Α' Εξάμηνο/Ώρες 3 

Σκοπός: 

Να γνωρίσουν οι εκπαιδευόμενοι το πώς διαμορφώθη¬ 
κε και εξελίχθηκε ιστορικά η διεύρυνση του περιεχομένου 
της γενικής παιδείας και η εισαγωγή της πρακτικής δρα¬ 


στηριότητας καιτης σπουδής της τεχνολογίας στο σχολι¬ 
κό πρόγραμμα. Ειδικότερα, να γνωρίσουν (α) τις κοινωνι¬ 
κοοικονομικές, πολιτισμικές και πνευματικές συνθήκες 
υπό τις οποίες διαμορφώθηκαν οι νέες παιδαγωγικές 
αντιλήψεις και το περιεχόμενο της νεότερης παιδείας, (β) 
τους μεγάλους παιδαγωγούς που οδήγησαν από το παλιό 
στο νέο σχολείο και έθεσαν τις βάσεις για την Παιδεία 
στην Τεχνολογία, (γ) τα ρεύματα και τις καινοτομίες που 
διαμόρφωσαν τον κλάδο της Παιδαγωγικής και Διδακτι¬ 
κής της Τεχνολογίας και τις φάσεις ανάπτυξης του, (δ) τη 
συμβολή των Ελλήνων παιδαγωγών στην προαγωγή του 
νέου σχολείου και την ανάπτυξη των σχετικών με την τε¬ 
χνολογία προγραμμάτων στη χώρα μας. 

Περιεχόμενο: 

1. Η συμβολή των μεγάλων παιδαγωγών των νεότερων 
χρόνων στην αναγνώριση της σημασίας που έχει για τη 
μάθηση και την ανάπτυξη η χρήση των αισθήσεων και των 
πρακτικών τεχνών (Βαοοη, Θοπίθπίυε, Ι_οοΙ<θ, Βουεεθαυ). 

2. Η ανάπτυξη και διαμόρφωση της παιδαγωγικής δρα¬ 
στηριότητας (ενοποίησης θεωρίας και πράξης) κατά την 
περίοδο της βιομηχανικής επανάστασης - υπό την επή¬ 
ρεια του πνεύματοςτου Διαφωτισμού, της οικονομικο-τε- 
χνικής προόδου και των κοινωνικών κινημάτων για καθιέ¬ 
ρωση της δημόσιας παιδείας. 

3. Ευρωπαϊκά ρεύματα: Το ρεύμα της δραστηριότητας 
(Βαεθόονν. δαίζπιαη, ΒΙαεοΙίθ. Ηθυείηρθη ΡθεΙαΙοζζί, 
ΡΐΌόόθΙ),το ρεύμαΒΙογό (Θγρηβθυε. δ3ΐοπιοη),το ρεύμα 
για την τέχνη και το χειροποίητο έργο (ΘβΜγθΙθ, ΒυεΙάη, 
Μοιτίε), το ρεύμα της καλλιτεχνικής αγωγής (Οοϊζθ, 
ϋπάθ, \Λ/θ0θγ), και το ρωσικό σύστημα διδασκαλίας των 
τεχνικών και πρακτικών δεξιοτήτων (ϋθΙΙία νοε). 

4. Επίδραση των ευρωπαϊκών ρευμάτων στις ΗΠΑ 
(ΜΙΤ/Τεχνολογικό Ινστιτούτο της Μασαχουσέτης, Πανε¬ 
πιστήμιο της Ουάσιγκτον) και περαιτέρω αυτοτελής ανά¬ 
πτυξη: Αμερικανικό δΙογό (ΕπΚεοη, Ι_3Γ5οη), ρεύμα για 
την χειρωνακτική κατάρτιση και τις μηχανικές τέχνες 
(ΒυπΙάθ. \Λ/οοόνν3Γό), ρεύμα για τη βιομηχανική και την 
επαγγελματική εκπαίδευση (δθΙνίόρθ, ΑΙΙθπ), ρεύμα για 
τις χειρωνακτικές τέχνες (ΒθππθΙ), το Σχολείο του Εργα¬ 
ζόμενου (ΑόΙθή - νηπιαγωγείο και δημοτικό. 

5. Η ανάπτυξη του ρεύματος του νέου σχολείου και των 
βιομηχανικών τεχνών κατά τις αρχές του 20ου αι. Το αίτη¬ 
μα της κοινωνικής και ηθικής διάστασης της παιδείας 
(Ηθγ03γΙ) και του ενιαίου χαρακτήρα της εκπαίδευσης 
(εργατικό κίνημα). Οι αντιλήψεις του ϋθννθγ για το νέο 
σχολείο και το κεντρικό πρόγραμμα. 

6. Το κίνημα της προοδευτικής εκπαίδευσης (ΗΠΑ. Δυ¬ 
τική Ευρώπη) και της σοσιαλιστικής αγωγής (Ανατολική 
Ευρώπη). Το σχολείο της Βιομηχανίας (ϋβννθγ), το σχο¬ 
λείο Εργασίας (ΚθΓεοόΘπείθίπθΓ), το σχολείο της Ενέργει¬ 
ας (0ΐ3ρ3Γθάθ, ΟοΙίΓΘπε, Οαυόιπρ), το Πολυτεχνικό Σχο¬ 
λείο (Μ3γχ. Εβπίπ, ΚΓουρεΙορίβ). το Βιομηχανικό σχολείο 
(ΒΙοηδΙάί). Η διαμόρφωση του περιεχομένου καιτης ψυ¬ 
χολογίας των Βιομηχανικών τεχνών (ΙηάυεΙπβΙ ΑιΊε) από 
τους αμερικανούς παιδαγωγούς (ϋθννθγ, ΒυεεβΙ, Βοπβθγ, 
ΚίΙρ3ΐποΙ<). 

7. Η εξέλιξη των βιομηχανικών τεχνών μετά το Δεύτερο 
Παγκόσμιο Πόλεμο. Η περίοδος της θεμελίωσηςτου προ¬ 
γράμματος. Η ανάπτυξη ενός «προγράμματος που αντα¬ 
νακλά την τεχνολογία» σε όλα τα επίπεδα του εκπαιδευτι¬ 
κού συστήματος ΟΛ/βιίτιθι·). Η επίδραση της νεότερης ψυ¬ 
χολογίας στις βιομηχανικές τέχνες (ΜβεΙονν, ΒΙοοπι, 
ΡίαρθΙ, ΒΓυηπθΓ, Ο30ΠΘ, ΒοΙγθγ5, Θοπιόε, ΡθγΚιπ5, Αυευ- 

6θΙ). Η ανάπτυξη των ειδικών για τη σπουδή της Τεχνολο¬ 
γίας (καιτης Βιομηχανίας) στρατηγικών οικοδόμησηςτης 
γνώσης και ανάδειξης της όλης προσωπικότητας του μα¬ 
θητή (ΜαΙθγ). 

8. Η περίοδος των πειραματικών προγραμμάτων και 
αναζητήσεων στις βιομηχανικές τέχνες (δεκαετίεςτου “60 
και 70). Η ταξινόμηση του ΟοσάΓαπ. Η ταξινόμηση του 
ΗουεΘίιοΙόθΓ. Το πρόγραμμα ΜαΓγΙαηό ΡΙαη και «ένα λυ- 
κειακό πρόγραμμα για την επίλυση των μεγάλων προβλη¬ 
μάτων της ανθρωπότητας» (ΜαΙθγ). 

9. Η καθιέρωση της Παιδείας στην Τεχνολογία (ΤθοΙί- 
ποίοργ ΕάυοαΙίοη) ως του νέου βασικού στοιχείου της 
Παιδείας και ως επιστημονικού κλάδου (δεκαετίεςτου “80 
και του '90). Η συμβολή των Αμερικανών και Ευρωπαίων 
παιδαγωγών καιτης ΙΙΝΕδΟΟ. 

10. Η συμβολή των Ελλήνων παιδαγωγών στο ρεύμα 
της προοδευτικής εκπαίδευσης στις αρχές του 20ου αι. 
(Δελμούζος, Γληνός, Εξαρχόπουλος, Καλλιάφας, Παπα- 
μαύρος, Κουντουράς, Κάστανος). Καινοτομικές εκπαι¬ 
δευτικές προσπάθειες κατά τις τελευταίες δεκαετίες 
στην Ελλάδα (ο θεσμός του Ενιαίου Πολυκλαδικού Λυκεί¬ 
ου, Παιδεία στην Τεχνολογία, Εργαστήριο Παιδαγωγικών 
Κατασκευών-Παιδαγωγική Τεχνολογία, Τμήμα Γενικής 
Τ εχνολογίας/ΣΕΛΕΤΕ). 

6. Τίτλος Μαθήματος: Σχεδιασμός και Οργάνωση Ερ¬ 
γαστηρίου Τεχνολογίας 

Β' Εξάμηνο/Ώρες 2 

Σκοπός: 

Να καταστούν ικανοί οι εκπαιδευόμενοι να σχεδιάζουν 
και να οργανώνουν εργαστηριακές δραστηριότητες για 
το μάθημα της τεχνολογίας για τα αναπτυξιακά επίπεδα 
μαθητών του Γυμνασίου και του Λυκείου, όπως αυτές 
προδιαγράφονται στο παιδαγωγικό μοντέλο που έχει υιο¬ 
θετηθεί από το Παιδαγωγικό Ινστιτούτο. Επίσης να οργα¬ 
νώνουν και να διαχειρίζονται τον κατάλληλο εργαστηρια¬ 
κό χώρο όπου θα αναπτύσσονται οι ανωτέρω δραστηριό¬ 
τητες. 

Περιεχόμενο: 

1. Η ανάπτυξη εργαστηριακών δραστηριοτήτων στο 
πλαίσιο του μαθήματος. 

Σχεδίαση, οργάνωση και εκτέλεση εργαστηριακών 
δραστηριοτήτων από τους μαθητές. 

2. Βασικές αρχές σχεδιασμού εργαστηριακών δραστη¬ 
ριοτήτων. 

3. Οργάνωση εργαστηριακού χώρου για το μάθημα της 
τεχνολογίας, ανάλογα με τις ειδικές απαιτήσεις των μα¬ 
θητών (για κάθε αναπτυξιακό επίπεδο) και τις συνθήκες 
του σχολικού περιβάλλοντος. 

4. Διαχείριση της λειτουργίας ενός σχολικού εργαστη¬ 
ρίου γενικά (εξασφάλιση αναλώσιμων υλικών, εφαρμογή 
κανόνων ασφαλείας, παιδαγωγική στήριξη των μαθητών, 
κτλ.) και, ειδικότερα, της λειτουργίας του εργαστηρίου, 
όπως αυτό έχει προδιαγράφει από το Παιδαγωγικό Ινστι¬ 
τούτο. 

7. Τίτλος Μαθήματος: Ειδική Διδακτική του Μαθήματος 
της Τεχνολογίας 

Α' Εξάμηνο/Ώρες 4 

Β' Εξάμηνο/Ώρες 4 

Σκοπός: 

Η εκμάθηση, με την ενεργό συμμετοχή των εκπαιδευο- 
μένων, των αρχών και των μεθόδων διδακτικής προσέγγι¬ 
σης και εφαρμογής του προγράμματος της τεχνολογίας 
στη μέση εκπαίδευση, λαμβάνοντας υπόψη τις κατευθύν- 


σειςτου Παιδαγωγικού Ινστιτούτου και τα πορίσματα των 
επιστημών της αγωγής. Το μάθημα αυτό, πέρα από την 
ενεργό συμμετοχή των εκπαιδευομένων στη μέθοδο, δί¬ 
νει έμφαση στην ανάπτυξη της ικανότητας τους να συ¬ 
σχετίζουν και να αιτιολογούν κάθε συγκεκριμένη πράξη ή 
φάση της διδακτικής μεθόδου σε σχέση με τις αρχές δό¬ 
μησης και διεξαγωγής του προγράμματος τεχνολογίας. 
Αυτό συνιστάτην κύρια διαφορά του προγράμματος των 
εκπαιδευομένων από την ομόλογη διαδικασία που θα 
ακολουθήσουν οι μαθητές στο σχολείο. 

Περιεχόμενο: 

Α. Η φιλοσοφία του προγράμματος εκφράζεται με την 
έννοια της ενεργού παιδείας και της ενεργού μάθησης. 
Για την οργάνωση του προγράμματος σε Γυμνάσιο και 
Λύκειο προτείνονται οι εξής γενικά ενότητες στις οποίες 
μπορούν να συμπεριληφθούν όλες οι σήμερα λειτουρ¬ 
γούσες, αλλά και δυνάμενες να λειτουργήσουν στο μέλ¬ 
λον ενότητες: 

1. Ανακαλύπτοντας ένα πολιτισμό (παρελθόν). 

2. Ζώντας στο σύγχρονο πολιτισμό (παρόν). 

3. Δημιουργώντας ένα πολιτισμό. 

Β. Μέθοδοι διδακτικής προσέγγισης: 

1. Η μέθοδος του ατομικού έργου 

2. Η μέθοδος του συλλογικού έργου 

3. Η μέθοδος της γραμμής παραγωγής 

4. Η μέθοδος της έρευνας και του πειραματισμού 

5. Η μέθοδος της τεχνικής ανάπτυξης 

6. Η μέθοδος της επιχείρησης 

Γ. Αξιολόγηση του προγράμματος (διδασκαλίας) και 
των μαθητών. 

Δ. Εργαστήριο: 

Το μάθημα έχει εργαστηριακό χαρακτήρα και πραγμα¬ 
τοποιείται στο Εργαστήριο Παιδαγωγικής και Διδακτικής 
της Τεχνολογίας. 

8. Τίτλος Μαθήματος: Σύγχρονη Εκπαιδευτική Τεχνο¬ 
λογία, Πολυμέσα - Διαδίκτυα 

Α' Εξάμηνο/Ώρες 2 

Β' Εξάμηνο/Ώρες 2 

Σκοπός: 

Να καταστούν οι εκπαιδευόμενοι ικανοί να χειρίζονται 
τον Η/Υ ως μέσο επικοινωνίας και σύνδεσης με δίκτυα 
πληροφοριών, με το σχολικό δίκτυο του Παιδαγωγικού Ιν¬ 
στιτούτου και με σχολεία της αλλοδαπής και της ημεδα¬ 
πής, με σκοπό την άντληση και ανταλλαγή πληροφοριών 
στο πλαίσιο του μαθήματος της τεχνολογίας. 

Περιεχόμενο: 

1. Χειρισμός του Η/Υ ως μέσου γραφικής επικοινωνίας 
(συγγραφή κειμένου, σχεδίασης γραφικών παραστάσε¬ 
ων,- χρήση του εκτυπωτή για παραγωγή διδακτικού επο¬ 
πτικού υλικού, κ.ά.). 

2. Εκπαιδευτικά Οϋ-ΡΙΟΜ, πολυμέσα και διδακτικές 
προσομοιώσεις. 

3. Προγράμματα σχεδίασης και σχεδιασμού (ΟΑϋ, 
ΑυΤΟΟΑϋ). 

4. Χρήση του ΙΝΤΕΡΝΕΤ και του δικτύου του Παιδαγω¬ 
γικού Ινστιτούτου με στόχο την άντληση και ανταλλαγή 
πληροφοριών με διάφορες πηγές πληροφόρησης και με 
σχολεία της αλλοδαπής καιτης χώρας μας. 

9. Τίτλος Μαθήματος: Εκπαιδευτική Έρευνα 

Α' Εξάμηνο/Ώρες 2 

Σκοπός: 

Σκοπός του μαθήματος «Εκπαιδευτική Έρευνα» είναι 
να εξοικειωθούν οι εκπαιδευόμενοι με τη συλλογιστική 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


8163 


και τις μεθόδους διεξαγωγής της εκπαιδευτικής έρευνας 
και, ειδικότερα, να καταστούν ικανοί (α) να διακρίνουν τις 
απαιτήσεις της επιστημονικής μεθοδολογίας στην προ¬ 
σέγγιση εκπαιδευτικών προβλημάτων, (β) να αξιολογούν 
κριτικά έρευνες και μελέτες που παρουσιάζονται σε επι¬ 
στημονικά και άλλα περιοδικά, (γ) να διατυπώνουν με κα¬ 
τάλληλο τρόπο ερωτήματα προς διερεύνηση, και (δ) να 
προσδιορίζουν τις διαδικασίες που δίνουν έγκυρες απα¬ 
ντήσεις στα ερωτήματα αυτά. 

Περιεχόμενο: 

1. Η φύση και το όφελος της εκπαιδευτικής έρευνας. 

2. Προγραμματισμός και σχεδιασμός εκπαιδευτικής 
έρευνας (έρευνα-ανάπτυξη καιέρευνα-αξιολόγηση). 

3. Επισκόπηση βιβλιογραφίας, μέθοδοι οργανωμένης 
αναζήτησης και ανάκτησης πηγών. 

4. Συλλογή ερευνητικών δεδομένων με χρήση ερωτη¬ 
ματολογίου και συνέντευξης. 

5. Εφαρμογές εκπαιδευτικής έρευνας στην ανάπτυξη 
εκπαιδευτικών προγραμμάτων και διδακτικών μέσων και 
στην αξιολόγηση εκπαιδευτικών προγραμμάτων και διδα¬ 
κτικών μέσων. 

6. Διενέργεια ατομικής ή ομαδικής ερευνητικής εργα¬ 
σίας (κατά την κρίση του διδάσκοντα) και υποβολή ανα¬ 
φοράς της έρευνας. 

10. Τίτλος Μαθήματος: Μορφές Οργάνωσης Εργασίας 
και Νέες Τεχνολογίες 

Α' Εξάμηνο/Ώρες 2 

Β' Εξάμηνο/Ώρες 2 

Σκοπός: 

Το μάθημα «Μορφές Οργάνωσης Εργασίας και Νέες 
Τεχνολογίες» έχει ως σκοπό να γνωρίσουν οι εκπαιδευό¬ 
μενοι, τις παραμέτρους που προσδιορίζουν τη σύγχρονη 
παραγωγή αγαθών και παροχή υπηρεσιών, να καταστούν 
ικανοί να αποτιμήσουν οικονομικά και ποιοτικά μια παρα¬ 
γωγική μονάδα ή υπηρεσία, να τη συγκρίνουν με τους 
ανταγωνιστές της και να εξοικειωθούν με τις νέες τεχνο¬ 
λογίες που προσφέρονται για την ανάπτυξη της επιχείρη¬ 
σης και την εξασφάλιση της βιωσιμότητας της στην πα¬ 
γκόσμια αγορά. 

Περιεχόμενο: 

1. Οι τομείς παραγωγής στην Ελλάδα και ποιοτική και 
ποσοτική σύγκριση της μεταβολής τους σε σχέση με ό.τι 
συμβαίνει διεθνώς. 

2. Η παραγωγική μονάδα ή υπηρεσία ως σύστημα που 
χρησιμοποιεί και οργανώνει πόρους: πρώτες ύλες, ενέρ¬ 
γεια, προσωπικό (επιστήμη/τεχνογνωσία), υποδομή, τε¬ 
χνολογία και νομικούς κανόνες, για την παραγωγή συγκε¬ 
κριμένου αγαθού ή την ικανοποίηση συγκεκριμένων ανα¬ 
γκών. 

3. Οι πρώτες ύλες και οι ενεργειακοί πόροι που χρησι¬ 
μοποιεί κάθε τομέας παραγωγής. 

4. Η επιστήμη που χρησιμοποιείται στην παραγωγή σε 
σχέση με την ανάπτυξη της παραγωγικής διαδικασίας, 
την οργάνωση του προσωπικού, την αντικατάσταση του 
εξοπλισμού, την έρευνα και το σχεδίασμά νέων προϊό¬ 
ντων, το μάνατζμεντ με χρήση Η/Υ, τις μεθόδους και τα 
συστήματα περιβαλλοντικής προστασίας. Οικονομική 
αποτίμηση του παραγόμενου αποτελέσματος (κόστος 
παραγωγής, παραγωγικότητα, ανταγωνισμός, μισθοί, 
λειτουργικό και επενδυμένο κόστος, βιωσιμότητα, χρη¬ 
ματοδότηση, κέρδος). 

5. Κύρια ζητήματα που αφορούν το προσωπικό (επάγ¬ 
γελμα, μισθοί, διαρκής κατάρτιση, κίνητρα και ηθικές 


αμοιβές, ευκαιρίες για εξέλιξη, διαπροσωπικές σχέσεις, 
οικογενειακή κατάσταση, εργατικές ενώσεις και εκπρο¬ 
σώπηση, βιωσιμότητα επιχείρησης, οργάνωση και διοίκη¬ 
ση). 

6. Η τεχνολογία και η υποδομή που σχετίζεται με τη σύγ¬ 
χρονη παραγωγή (τεχνικός εξοπλισμός και προδιαγρα¬ 
φές, τεχνογνωσία, παραγωγική διαδικασία, κτίρια, μέσα 
μεταφοράς, μέσα επικοινωνίας και δίκτυα, συστήματα 
ασφαλείας, σύστημα ποιοτικού ελέγχου και ολική ποιότη¬ 
τα, σύστημα εξοικονόμησης ενέργειας και υλικών πόρων, 
σύστημα ανακύκλωσης, σύστημα περιβαλλοντικής προ¬ 
στασίας). 

7. Το αποτέλεσμα της παραγωγικής μονάδας ή υπηρε¬ 
σίας (προϊόντα, υποπροϊόντα, κατασκευή, τεχνολογικά 
επιτεύγματα, ποιότητα προσφερόμενης υπηρεσίας) και 
σύγκριση του με το αποτέλεσμα άλλων συναφών μονά¬ 
δων. 

8. Ζητήματα που σχετίζονται με τη διανομή των προϊό¬ 
ντων και την προσφορά υπηρεσιών (γεωγραφική διανο¬ 
μή, τρόποι και μέσα διανομής, εγχώριο και ξένο εμπόριο, 
ινστιτούτο προστασίας του καταναλωτή, αγοραστική δύ¬ 
ναμη του καταναλωτή και κόστος ζωής, κατανάλωση ανά 
κατηγορία επαγγέλματος). 

9. Ο αντίκτυπος της δομής του παραγωγικού συστήμα¬ 
τος και των υπηρεσιών: στη δομή και την οργάνωση της 
εκπαίδευσης, στο προφίλ και τη δομή των επαγγελμάτων, 
στην κοινωνική δομή και τη διαφοροποίηση των κοινωνι¬ 
κών ευκαιριών, στο εθνικό προϊόν και στο εξωτερικό ισο¬ 
ζύγιο, στη σχέση χρόνου εργασίας - ανάπαυσης, στη σχέ¬ 
ση ανθρώπου-φυσικού περιβάλλοντος, στο εισόδημα και 
τη συμμετοχή στην κουλτούρα, στις οικογενειακές και 
διαπροσωπικές σχέσεις, στο συγκεντρωτισμό και την 
αποκέντρωση, στο πολιτικό σύστημα και στη λήψη απο¬ 
φάσεων, στις πολιτισμικές αξίες και την πολιτική ιδεολο¬ 
γία. 

10. Ζητήματα οικονομίας και επιχειρησιακής έρευνας 
(χρονική αξία του χρήματος, κόστος κεφαλαίου, στοιχεία 
ανάλυσης κόστους,προγράμματα αποσβέσεων, αξιολό¬ 
γηση επενδύσεων, βαθμός απόδοσης επένδυσης, κριτή¬ 
ρια αξιολόγησης επενδύσεων, κριτήριο της παρούσας 
αξίας, βελτιστοποίηση γραμμικών συστημάτων, γραμμι¬ 
κός και δυναμικός προγραμματισμός, χρήση αντίστοιχων 
προγραμμάτων Η/Υ). 

11. Τίτλος Μαθήματος: Τεχνολογικές Γνώσεις και Δε¬ 
ξιότητες 

Α' Εξάμηνο/Ώρες 6 

Β' Εξάμηνο/Ώρες 6 

Σκοπός: 

Να καταστούν οι εκπαιδευόμενοι όσο το δυνατό πιο 
ενήμεροι για το περιεχόμενο και τις εξελίξεις του καθενός 
τεχνολογικού τομέα, ώστε στο πλαίσιο του μαθήματος 
της τεχνολογίας να είναι σε θέση να καθοδηγούν τους μα¬ 
θητές στη διερεύνηση του τεχνολογικού θέματος που 
έχουν επιλέξει. 

Περιεχόμενο: 

Α. Απόκτηση τεχνογνωσίας με βάση τη μεθοδολογία 
του μαθήματος της τεχνολογίας (συστηματική θεώρηση, 
κοινωνικές - περιβαλλοντικές επιπτώσεις, εξοικονόμηση 
ενέργειας, κτλ.) στους παρακάτω τομείς: 

1. Τεχνολογία παραγωγής και μεταφοράς ενέργειας 

2. Τεχνολογία επικοινωνιών και πληροφόρησης 

3. Τεχνολογία μεταφορών - κυκλοφορίας 

4. Τεχνολογία κατασκευών 

5. Τεχνολογία ηλεκτρονικής και συστημάτων ελέγχου 

6. Μηχανοτρονική / Νευρωνικά Δίκτυα / Τεχνητή Νοη¬ 
μοσύνη. 

Β. Για την ανάπτυξη τεχνικών δεξιοτήτων και την εξοι¬ 
κείωση των εκπαιδευόμενων με τους σημαντικότερους 
τομείς της τεχνολογίας, με την έναρξη του ακαδημαϊκού 
έτους (Α’ εξάμηνο σπουδών) οι εκπαιδευόμενοι θα συμ¬ 
μετέχουν σε εργαστηριακά μαθήματα. Προς τούτο οι εκ¬ 
παιδευόμενοι, χωρισμένοι σε ολιγομελείς ομάδες εργα¬ 
σίας, θα πραγματοποιούν εργαστηριακά μαθήματα σε 
βασικούς τομείς της τεχνολογίας. Ενδεικτικά αναφέρο- 
νται: 


Ηλεκτρολογία 

Ηλεκτρονική 

Μηχανολογία - Κατεργασία μετάλλων 
Τεχνολογία - Κατεργασία ξύλου 
Τεχνολογία - Χρήση πλαστικού, κτλ. 

Η ανωτέρω κατάρτιση-ανάπτυξη τεχνικών δεξιοτήτων θα 
καλύπτει χρονικό διάστημα μιας εβδομάδας τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




